
XLIV. évf, September —October 5-ik füzet, 


Új és régi dolgok. 


Minden irástudó, ki a mennyeknek orszá- 
gában megtanittatott, hasonlatos valamely gaz- 
dához, ki az ő élésházából hoz elő ót és újat. 
Máté XIII: 52. 


A mennyeknek országa hasonlóan más ős keresztény fogal- 
makhoz, napjainkban nagy átváltozáson ment keresztül. Igaz, 
hogy mi most is imáinkba foglaljuk ezt a régi kérést: , Jőjjön 
el a ie országod", de mi ez alatt nem valami olyan dolgot 
értünk, mint a hogy a Jézus kortársai sem éppen azt értették, 
a minek el kell jönni; mert szerintünk Isten országa már itt 
van. Mi állandóan Isten uralma alatt élünk és az ő hatalma 
kormányozza a világot nálunk nélkül s befolyásolja lelkünket. 
Minden rezgés a nagy ürben, minden érzés szivünkben az ő 
igazgatása alá esik és ahoz tartozik. Az Isten országa ennélfogva 
képes kifejezése a legfőbb egységnek, melyet a tudomány a 
világegyetemben lát, az értelem keres a gondolatban és a tár- 
sadalmi reformátornak reménye, mivel ugyanez az eszmény 
behat az élet minden viszonyába, a testvériségnek számtalan 
eszményeit teremti meg, letöri a faj és hit korlátait, és arra 
törekszik, hogy az emberi tevékenységnek sokféle formáit az 
iparban és kereskedelemben, a politikában és üzletben, a köl- 
tészetben, böleselemben, tudományban és művészetben az igaz- 
ságosságnak egy hatalmas rendjébe foglalja, a mely mindig az 
egésznekjavára szolgáljon. Itt van az a fönséges eszköz, a mely 
által minden emberi müködés végeredményében megpróbáltatik ; 
de ennek haszna egy kérlelhetetlen feltételtől függ — az időtől. 
Az utolsó ötven év uralkodó gondolata, a mióta Darwin a biologia 
mezején halomra döntötte a korábbi nemzedékek gondolkozóinak 

szemlélődéseit — az evolutio lett. Egy fejlődés időszakában 
vagyunk, a melynek kezdetét és végét nem tudjuk; csak azt 
tudjuk, hogy a jelenkor erőinek gyökerei a multban vannak 
és a jövő alakulásai csak azon erélyek segitségével fognak 
történni, a melyek most fel vannak halmozva. Az élet formái 
e szerint mindig alkalmazkodni képesek a változás feltételeihez 
és az élet mégis ugyanaz a legegyszerübb sejttől kezdve a 
Shakespeare agyvelejéig. A társadalmi rend folyton szövevé- 
nyesebbé lesz a Kent barlangja lakóinak első küzdőitől kezdve 
— akár egy mással, akár a hienával és medvével küzdve — 
azon birodalomig, a mely békét és törvényt teremt a földgöm- 
bön; de születés és halál, éhség és ruházat annak kikerülhe- 
tetlen tényezői maradnak. A vallás reszketve indul az ismeretlen 
félelmek között s lassu és nehéz utat tesz előre, a mig az Atya 
keblén békésen megnyughatik, de megmarad a Láthatatlan magya- 
rázatának és a felé való hajlandóságnak. A kimagyarázandó 
tények és azok kimagyarázására szolgáló módszerek teljesen 
átalakulhatnak, de a jövő egyháza soha sem szakithatja el 
magát a mult hitnyilvánulásaitól; ezek átalakulhatnak, tisz- 
tulhatnak, kiterjedhetnek, gazdagabbakká, eszményiesebbekké 
lehetnek, kiküszöbölni vagy lerontani nem lehet. 

Mindezeket láthatjuk a gondolkozás és cselekvés más 
köreiben is, mint a melyekkel tulajdonképpen foglalkozunk. A 
nehézség ennélfogva mindig abban áll, hogy az ót és újat saját 
magunkra nézve kiegyeztessük és a gyors és eredményes 
haladást a legkisebb zavar nélkül biztosítsuk. Azon naptól 
fogva, hogy az apostolok először hirdették a kereszténységet, 
mindig módosulásokra szorult. Egyetlen léleknek oly erős és 
mély tapasztalatából indul ki, a mely képes volt azóta korsza- 
kok sulyát kiállani. De azonnal tömeget teremt, községeket 
szervez, jótékony hatást gyakorol a társadalmi életre és meg- 
alkotja egy nagy politikai rendben, a melyre épit, a középkor 
egyházának mesteri épületét. Senki sem nézheti mély rokonszenv 
és csodálkozás nélkül azt a nagy felfogást, a mely — például 
mindenek előtt először az Augustinus irataiban nyilvánul. Ő 
az emberiség egész történetét egy rendezett czélba gondolta 
összefoglalni, hogy az emberiség nevelése az örökkévaló fönsé- 
gének szolgáljon, annak akaratját teljesítse és megfeleljen az ő 
szeretetének. A homályos és távoli multat megvilágította a 

mindig fénylő igazságnak tisztább kijelentése és a teremtésnek 
egész sorozata az angyalok sergének hatalmas hyerarchiájával 
együtt hálás és örökös dicséretzengő testvériségbe foglaltatott 
egybe. Hogy egy ilyen egyház a hivők felett bölcsőjétől sirjáig 
örködni, lépteit vezetni és tevékenységét irányitani alkalmas : 
hogy az őt a szentségekkel ellátva, a természetfeletti életbe 
avatja, hogy az magaviseleti szabályokat ir elébe s a szentek 
erélyét ébreszti fel; hogy az a tudománynak minden ágát 
rendezni igyekszik, hogy az a tanulás dajkája és a művészet 
ihletője kell hogy legyen; hogy az templomokat épithet, kórhá- 
zakat alapithat és háborukat csinálhat; hogy az királyokat 
ültethet fel és tehet le ; és egy Divina Comediát és egy Imitatio 
Chisti-t irhat — mutatja a kollectiv eszménynek rendkivüli 
hatalmát és annak az emberi lélek megnyugtatására és fen- 
tartására szolgáló folyton tartó erejét. Legyen, hogy papjai 
gyakran hütelenek voltak, hogy ellenőrzése zsarnoksággá fajult 
és kegyessége nem ritkán szégyenteljes volt. Legyen, hogy 
rémületbe ejtette az a nagy hatalom, a melyet gyakorolt és 
reszketett azoktól a tényektől, a melyeknek a szülőanyja volt; 
nem élt és nem él most se romlásaiból, hanem igazságából, 
abból a kielégitésből, a melylyel az emberek jobb vágyakozásai- 
nak szolgált és nemesebb törekvéseinek nyujtott, a lovagok és 
missionáriusok bátorságából, az apáczák gyöngédségéből; azon 
kimaradhatatlan segélyéből és láthatatlan kegyéből a megszám- 
lálhatatlan hű életnek és alázatos imáknak, a melyek betöltöt- 
ték a gondolat és érzés légkörét és a hivőt a földi jóléten át 
a menny dicsőségéhez juttatta. 

Kikerülhetetlen volt, hogy ezen összefoglaló és egybetartó 
forma ellen támadt reactiónak egy szélső individualismust kellett 
eredményezni, a melyben a megváltás egész müve egy egyszerü 
közvetitőben összpontosult, a hol a bűnös és a megváltó talál- 
koztak. A. katholikus felfogással szemben pedig, a mely az egy- 
ház által a megtestesülés jótéteményeinek folytonos kiterjesz- 
téséről titokszerüen gondoskodott és a hivőt az isteni életnek 
állandó hatásaival táplálta, az evangelikus felfogás keletkezett, 
a mely a keresztet tette a megváltás nagy eszközévé és a 
Kalváriába foglalta össze az Isten önfeláldozásának egész vég- 
telenségét. Ezen bámulatra méltó tény mellett a sacramentumok 

Az által, hogy a hivő a megváltó érdemeinek teljes hittel része- 
sévé lett, a Legszentebbhez jutott és az ő Urának örömébe fogad- 
tatott. És ez megtörténhetik mindenhol és minden időben. Ehez 
nem volt szüksége sem felszentelt ügynökre, sem oltárra, sem 
anyagi eszközre. Egy szó, egy könyv elég arra és a mennyei ke- 
gyelem a többit elvégzi. Különösen a kiválasztás eszméje rend- 
kivüli erővel hatott az emberi lélekre. A szellemi dolgok közvetlen- 
ségére ez fönséges bizonyiték volt. A bűnös a legfönségesebb 
viszonyba jutott az örök biróval. Nem angyali sergeknek sora 
őrködött lélekzet folytó érdekkel a nagy eredmény felett, a 
csendes magányban, a szív magába mélyedve, midőn a világ s 
annak minden lármája eltünik, hallhatóvá lett a szózat: .A te 
hited megtartott tégedet" és a megváltás teljessé lett. Ez mély 
és igazolt tapasztalat. S kétségen kivül kivételes esetekben most 
is megvalósul és kegyes lelkek ezt mint egyetlen útat ajánlják 
és erőszakolják reánk szeretetteljes igyekezettel. De ez nem 
szükségképpeni szabály mindenkire nézve s nem is érthető 
másképpen, mint az elégtételről szóló tannal kapcsolatban. 
Vannak mindenki életében krisisek, midőn az eltompult lelki- 
ismeret felébred és az ellankadt hajlamok életre kelnek; midőn 
a szív öntudatára jutván a maga megkeményedésének, meg- 
jobbulásért könyörög és az akarat maga magasabbra tör. De a 
lélek, mely igy bünbánattal tér vissza az Atyai házba, nem 
talál útjában állomást ezen legendával : , A kereszten kivül nem 
üdvözölhetsz",. A hűségnek és őszinteségnek minden útja a 
szentségnek és szeretetnek szentélyéhez vezet és a mint az 
erkölcsi és vallásos tapasztalat sorozata szélesbedik és emel- 
kedik, egyszersmind összhangzóbbá lesz az értelmi felfogással 
is, a melyet a modern gondolkozás nyujt a hivő életének 
szabályozására és fentartására szolgáló új erők között. 

Mert mindenki előtt tudva van, hogy a keresztény hagyo- 
mányok nagy theologiai eszméi gyors módosulás alatt vannak. 
A történelem, a tudomány és bölcselem mivelése egy különböző 
légkört teremtenek, a melyben a negyedik század vitatkozásai 
maguktól kihalnak. Az új testamentumnak, a keresztény  szer- 
tartások és tantételek eredetének, az egyház ős történetének 
okmányait újabb tanulmányok világítják meg. Friss és külön- 
böző ismereteknek folyama áradoz, a melynek nagy időre van 
szüksége, hogy felszivodjék. Az a sokféle hatás, a melyet 

Babylonia, Persia, Syria, Egyptom, ukssakásájetis yakaroltak a 
judaismusra, a világeg gyetemről és annak erőiről nyert tisztultabb 
felfogások, a farizeusi törvényszerüség formái, a feretgitbégeet 
és itéletről való népies sejtelmek, a jó és rosz hadsergei közötti 
háboru Mihály és az ős kigyó parancsára, az utolsó dolgokról 
való dráma, a melyben a Messiás biztosítni fogja az Isten 
országának diadalát és végre Istennek aláveti a maga tekin- 
télyét, mindezeket kezdjük megérteni, mint azon kor gondolko- 
zásának lassanként leleplezett tudósításait és képesekké tesznek 
arra, hogy magunk elé állítsuk a világnak azt a képét, a mely 
Jézus és az ő követői előtt állott. Sok azon tanulmányok száma, a 
melyek e czélra szolgálnak. Ott vannak azok az istentiszteletek, 
a melyek a kereszténységet bölcsőjében környezték, telve a halál- 
ról, a feltámadásról és az Istenről való mystikus társalgásról 
való sejtelemmel. Ott vannak a gondviselésről, az élet nyugal- 
máról, az egyetemes béke megállapitásáról való lélekemelő esz- 
mék, a melyek az uralkodó Róma fönsége alatt vertek tanyát. Ott 
vannak a bölcselem szemlélődései, a melyek arra a merész követ- 
keztetésre jutottak, hogy a mi tapasztalatunk csak úgy ma- 
gyarázható ki, mint egy Rendnek földi mása, a mely először 
az isteni lélekben támad s ennek segélyével magyaráztatott 
ki a Messiás személye sokkal lélekemelőbben, mint a hogy a 
patriarkák vagy a mult törvényhozói valaha tehették. Az uj 
testamentum olvasója az első laptól az utolsóig oly hitelvekre 
talál, a melyek eitüntek, reményekre, a melyek soha sem való- 
sultak meg és eszmékre, a melyeket időről időre mások vál- 
tottak fel. A földi edények a modern tudomány világánál 
darabokra törtek és az azokban levő kincs valami különbözővé 
lett, mint a minőnek előbb gyanitották. Iz az értékválto- 
zást is magával kell, hogy hozza: de azért ennek a válto- 
zásnak nem -kell szükségképpen veszteségnek, hanem inkább 
nyereségnek lennie. A Jézushoz való visszatérés a kiterjedt 
ismeret segitségével csak nagyobb erőt ad az ő tanitása köz- 
ponti eszméjének és megujitja az Ő szellemének hatalmát az 
emberi szivekben. Lehetetlen nem érezni, hogy a németországi 
tudósoknak egy kiváló serege által vezetett mozgalom a vallás 
határozott megujhodását hozza létre. És ez teljesen érthető. A 
régi dogma oszlopai összeomlásnak indultak. Mikor az élő 
emberi tapasztalat egy theologiai felfogás helyébe lép, egyszer- 

smind teremtő erőt gyakorol. bleszti a rokonszenvet, felébreszti 
a lelkiismeretet, megerősiti az akaratot és az istentisztelőt azon 
szentélybe vezeti, a hol a tanitó és tanitvány egymás mellett 
térdepelhetnek, közösön imádkozhatnak, együtt örvendezhetnek 
és munkálhatják a közjót. 

Ezt a közjót mondotta Jézus az ő népe nyelve szerint 
Isten országának. Ő a vallást úgyszólva kezdetben már társa- 
dalmi oldalairól fogta fel. Valamivel több volt az, mint egyéni 
kegyesség. Nem volt annak egészen elégtéve a Legföbbel való 
titkos beszélgetés által. Az ima, igaz, ez volt: , Isten legyen 
kegyelmes nekem bűnösnek", de annak megvalósitása hiányos 
volt a magányos hitvallás vagy ugyanazon dologért való 
magányos ima által. Tevékeny részvétet követelt az a rosz 
elleni és a jó diadaláért való küzdelemben és a publikánusok 
és elesettek annak inkább eleget tettek, mint a farizeusok és irás- 
tudók. Mert az Isten országa ellen ott van az ellenség és a 
nagymester diadalmas bizalommal mondotta, midőn az ő tanit- 
ványai a jó hir hirdetéséből visszatértek, hogy ő látta a sá- 
tánt, mint villámlást leesni az égből. A nagy ellenfél ki lehet 
üzve a mennyből, de csak azért, hogy lakást találjon a 
földön és az a feladat, hogy a világ fejedelme legyőzettessék, 
azóta az egyházra háromlott. A Jézushoz, az ő eszméihez, ezél- 
jához, szelleméhez való visszatérés arra hiv fel, hogy körülöttünk 
mindennemü tevékenységet kifejtsünk magunkban. Az utolsó 
század mozgalma ezen követelményeknek új és nem várt erőt 
adott. A tudomány lerombolta a menny és pokol közötti régi 
dualismust és a látható világot, mint egy szerves egységet 
tüntetvén fel, Istenre helyezte az egész világ kormányzását. De 
a lélek, a mely megtalálta helyét a nagy Rendben, tudja, hogy 
soha sem tévelyeghet az atyai házon kivül. Nincsenek mélysé- 
gek, a hol a teremtő és a teremtett nem találkozhatnak és Isten, 
mint végtelen ok, minden létnek egyszersmind forrása. De 
mint az ő birodalma részeseinek a vigasztalásnak minden neme 
meg van adva. Tudomány, gazdagság, alkalom, kiváltság, hatalom, 
minden társadami intézményünk megvizsgálandók — nem értjük 
ezt " — egy elv által, hogy azok segitségére vagy akadályozására 
szolgálnak-e az Isten gyermekei életének ? Roppant nagy kérdés 
ez, a melynek egész keretére megadni a feleletet nagy időre 
van szükség. Mi csak a kezdetén vagyunk egy mozgalomnak, 

a melynek rendeltetése lassanként előre vinni a létező rendet. 
A. levegő telve van összeütköző kérdésekkel és ellenkező jöven- 
dőlésekkel. Vészkiáltások és a romlás feletti jajveszeklés állanak 
szemben a jövő diadal feletti örömujjongással. Egy dolog 
bizonyos, hogy a vagyon, nyugalom, biztonság, kényelem, jólét, 
a melyet csak kevesen birnak, fokozatosan a lehetőleg a nagy 
tömegnek is birtokába kell hogy jussanak és azt a munkát és 
fáradságot, a mely az állam fentartására szükséges, azt a 
törekvést, a mely által a közmivelődés előmozdítható, különböző 
mértékben mindenkinek hordoznia és a magáévá kell tennie. 
Erre már mindennemű kisérlet meg van téve. Kétségen kivül 
a tévedéseknek és hiányoknak már egy hosszu lajstroma egybe 
van állitva. Hozzá kell adnunk azt is, hogy a fenyegető küzde- 
lemnek is a jelei láthatók. Az új kereszténység nem fog utat 
nyitni sem a pusztában való magányos életre, sem a zárdák 
részleges socialismusára. A vallás nevében nem fog lehetséges 
lenni semminemű szerződés a világ és egyház között. Az egy- 
háznak át kell alakítania a világot, különben a világ nyeli el 
az egyházat. Azt az egységet, a melyet a tudomány a látható 
rendben észrevesz, a vallás az emberi rendben igyekszik meg- 
alapitani. A vallás a fajt úgy fogja, mint a mely megszámlál- 
hatatlan kapocs által van egymáshoz kötve, minél fogva a 
különböző csoportok tevékenységének összhangban kell hogy 
álljanak. Különleges feltételeket nem ir elő, nem állapit meg 
gazdasági elveket, nem azonosítja magát egy politikai párttal 
vagy socialis rendszerrel, vagy nemzetközi tervezettel sem. 
Bizonyos szellemi czélra igyekszik s a mennyiben ez a külső 
körülményektől függ, a tudományra bizza kitalálni a legalkal- 
masabb módokat ennek biztosítására. De fejleszteni igyekszik 
azokat az erőket, a melyek hosszas és nehéz küzdelmekre meg- 
kivántatnak. Megteremti a jellem eszményét, a melynek minden 
lépésnél elől kell járnia. Igyekszik kifejteni az áldozat szellemét, 
a mely alkalmasabbá teszi a férfiakat és nőket, hogy készek 
legyenek drága kiváltságokról lemondani. Azoknak, a kik 
terhes szolgálatra vállalkoznak, a kik látják, hogy mily nehéz- 
ségekkel jár és mily lassu az ismeretek megszerzése, mily 
nagy az önzés, a kik a legjobb gyakorlati módszerek meg- 
találásáért fáradnak, hogy megvalósitsák a társadalmi és erköl- 
csi jólétet — azoknak a hit segélyét ajánlja az Istenben való 

bizalommal, a ki minket a maga segitőtársául hivott el a világ 
jólétének emelésére. 

Úgy tetszik nekem, hogy ebben lehet legrövidebben meg- 
határozni korunk kötelességét az újabb theologiai mozgalommal 
szemben, melyet ez a Társulat képvisel. Hosszu útnak tetszhetik 
az evangelium eredetének irodalmi és történelmi tanulmányo- 
zása, a melyhez kötötte a régi theologia az ember megujho- 
dását vagy a világ megváltását. De az kétségtelen, hogy a Jézus 
életének elfogulatlan vizsgálata befolyt a társadalmi és politikai 
eszmények nagymérvü fejlesztésére s hatalmas ösztönzésül szol- 
gált az Isten országának keresésére. Ha nem csalódom, ebben meg- 
találjuk a túlzott individualismus helyesbítését, a mely magával 
hozta azt a veszélyt, hogy sokan kiléptek a kereszténység nagy 
történelmi egyházaiból. A kritikai szellem felett őrködni fog a 
társadalmi rokonszenv és a vészt rejtő intellectualismust eny- 
hiteni fogja az emberi előhaladás nagy hajlama. Mert az a 
segély, a melyet a modern vágyakozások a theologiától nyertek, 
minden lépéssel visszavisz a valláshoz. A mily arányban meg- 
szünnek és eloszlanak a zavarok és félreértések, az a kérés : 
, Jőjjön el a te országod" tisztább fényben fog előttünk állani, 
valamint az Istenben való bizalom, a ki azt várakozásunkon 
felül megalapítja. Nincs férfi vagy nő, a ki azért küzdeni nem 
tartaná érdemesnek, vagy megvalósulásában kéteikednék. Tudják, 
hogy a hiv szolgálatnak minden következménye hasznos. Meg- 
tanulták, hogy a jó eredményei beláthatatlan messzire kihatnak 
ós a mihez férfiak és nők társasága hozzá fog, annak eredmé- 
nye nem csekély. Bármily tévedések és hibák, kiváltságok és 
önzés, faj- és hitüldözés között is a társadalmi rend főleg a 
hűség egyszerü elemein, a kötelesség gyakran nehéz teljesítésén, 
a munka és szeretet törvényein, pontos betöltésén nyugszik. 
Itt közélet van, mely a társadalom minden osztályát áthatja, 
nincs korlátozva a szin vagy rang vagy nemzetiség által, tul- 
terjed a hegyeken és tengereken, magát mindig az új feltéte- 
lekhez alkalmazza, új erélyeket hoz létre, nem remélt átala- 
kulásokat megtür, mégis magával mindig egy maradván, a 
nehézségeket lassanként legyőzi, szigorubb önfegyelmezésre 
szoktatván, nemesebb eszményekre inditván, lassanként legyőzi 
a világ akadályoskodásait. Miként magyarázhatnók ezt inkább, 
minthogy ez a szellemi hatalom nyilvánulása, a szellemi ezél 

kifejezése, az emberiségnek mint Isten fiainak nevelése. Ez a 
mi létünknek alapja. Közűlünk senki sem él csak magának. 
Egyenként gyengék és tehetetlenek vagyunk. Csak egymással 
egyesülve jutunk a mi teljes kiváltságaink birtokához. Csak a 
mikor megvalósítottuk azt, hogy mi egy hatalmas egész tagjai 
vagyunk, a melytől nyerjük erőnket és a melynek engedelmes- 
séggel tartozunk, mondhatjuk (az evangeliummal szólva) az 
örökéletbe jutottunk. Akkor ismerjük el, hogy a mult iránti 
tartozásaink a jövővel szemben állandó kötelességeket rónak 
reánk. Csak akkor van jogunk Istenben bizni, a mikor mi is 
megtesszük mindazt, a mivel tartozunk. 

Isten atyasága, a mint ezt egy jól ismert angol theologus 
közelebbről mondotta,! nagy és magasztos igazság. De azt kérdi, 
hogy vajjon elég erős-e az a mostani unitárius formában elhor- 
dozni azt a növekedő terhet, a melyet arra a fejlődő társadalom 
tesz. Nem tünik ki, hogy miért lenne szükség a Szentháromság 
tanához folyamodni azért, hogy ,a társadalmi elemet az emberi 
természetben megoltalmazza az által, hogy azt. az istenibe 
beoltsa". A társadalmi elem az emberi természetben már meg- 
van. Ez az ő lényegének igazi érverése, életének lehellete, jel- 
lemének alapja, növekedésének elve, összetételének egysége, 
végérvényességének igérete. De éppen ez az, a mi hiányzik 
egy társas istenfő fogalmában, a hol mindenike egy csekély 
számra korlátolt személyeknek, teljesen egyenlőnek és töké- 
letesnek van feltüntetve, s a kiknek semminemű segítségre 
nincs szükségük s nem is nyujtanak, minél fogva a kölcsönös 
kötelesség érthetetlen. Nem itt van a jövő hajtó erejének titka. 
Ez a legfenségesebb egységben van, a melyet a vallás nagyon 
merészen megvalósitani vágyakozik, mint az Isten életét az 
ember lelkében. E felé haladunk lassanként, jóllehet lépéseinket 
korszakokkal kell számítani és ezer esztendő csak annyi, mint 
egy nap. Az emberiség nagy tömegébe minden erő és adomány, 
mint Szent Pál látta az egyházban, ugyanazon Istentől jő és 
mindenki a maga erejéhez képest az Ő dicsőségét munkálja. 
Törvényük együttműködés. Mi ezt a tevékenység minden nemé- 
ben követeljük. Az iparban, a tanulásban, az önkormányzatban, 
a népek jólétében és a távol jövőben létesülő nemzetközi jóaka- 


1 Gwatkin, The Knowledge of God, II. 298. 

ratban, mi folyton arra törekszünk, hogy a különféle munkások 
összhangban munkálják a közjót. A vallás, a mint az lassanként 
a maga tisztább öntudatára jut, ugyanezen ezélt fogja szem 
előtt tartani. Az Oceanon túl a felekezetközi barátságra irányuló 
mozgalom már gyors léptekkel halad előre. Ez a haladás hazánk- 
ban lassubb. De bizonyára eljő. Nyitott szemekkel és szívvel 
fog-e minket találni vagy megoszolva és gyanakodva? Adja 
Isten, hogy üdvözöljük azt s felhasználjuk az alkalmakat s 
akkor reánk nézve teljesedésbe megy a kérés: ,Jöjjön el a te 
országod". 


(Angolból.) FERENCZ JózsEr. 


Unitárius polemikusok Magyarországon 
AAA IS SZzaZa Dán, 


(Folytatás.) 


2. Dávid Ferencz irodalmi jelentősége. 


A XVI. század protestáns polemikusainak megitélésénél 
az irodalmi szempont ez : mennyiben táplálták, irányították koruk 
s társadalmuk gondolkozását. Mert e korban a könyvek leirt 
beszédek, az irók pártok vezérei; következőleg a polemikus 
jelentőségét a szónok, bölcselő, esetleg a költő jelentősége szük- 
ségképen kiegészíti. Dávid legfőbb érdeme az unitárius gondolat 
kifejtése. Azonban e gondolat hatása a maga idejében kisebb volt 
annak jelentőségénél. Nehány évtized mulva pedig eszméjére 
homály borult; mert a következő századok unitárizmusa inkább 
sociniánizmus, mint Dávid-féle. A XVII. században vivott élet- 
halálharec idején a Hunyadi Demeter szövegezte s Báthory által 
Blandrata közbenjárására jóváhagyott Confessio alkotta az egy- 
istenhit alapját. 

Nagyobb hatása volt Dávidnak a magyar gondolkozás egye- 
temes fejlődésére. Ő az első, ki kora figyelmét a vallás sociális 
tartalmára irányította s a társadalom észszerű fejlődését sürgette 
oly időben, midőn hazánkat az erkölcsi züllés, a politikai egye- 
netlenség s az elerőtlenedés bukással fenyegette. Mind e hatá- 
sok teljes mértékben csak a XIX.század második felében fejlődtek 
ki s a Dávid-féle unitárizmus napjainkban éli virágkorának 
kezdetét. 

Költészetével Dávid a nemzeti rajongók közé tartozik. 
Első Flégiájában, mely műfajilag óda s melyet Meggyesi Ferencz- 
hez,! első pártfogójához irt, gyönyörű distichonokat szentel a 


1 Meggyesi F.-ről 1. Haner : Hist, 251 I. s ehhez kommentárul Jakab E. 
D. F. E. 81. Ez elégia előszava Pesti Gáspárhoz intézve. Egyháztörténeteink 

haza sorsának. Pálfi Márton! igen helyesen utalt azon rokon 
hangulatra, mely ez Elégia s Kisfaludy Károly Mohácsa között 
van. Az Amantibus veriüatis, a Dehortatio et deseriptio tripersonati 
s a börtönben irt elégiája, bár nem csupán költői ezélt szolgálnak, 
azt mutatják, hogy Dávidban értékes költői tehetség volt s 
e tehetség olykor meglepő szépen nyilatkozott. Költészete, a 
mennyire e kevés emlékből — ide számitva zsoltárforditásait 
is — kiolvasható, a politikai eszméket szerencsésen vegyíti a 
vallásossal. Különösen a börtönben keletkezett elégiája áhitatos, 
mint a kétségbe esett ember imája s megrenditő mély gondo- 
lataival, mint azok tépelődései, kik tudják, hogy e földön önere- 
jükön kivül semmi támaszuk. Nem egy kifejezésnél a De pro- 
fundis, másutt a zsoltárok jutnak eszünkbe. Maga nem tartott 
sokat költő voltára; már 1550-ben azt irja, hogy a lehunyó 
nappal fogyton fogy benne a hév s a költészet szent berkeit 
kerüli. Csak a legnagyobb szükség, a legsanyargatóbb szenvedés 
tudott lelkéből költeményt kiváltani; egyébként filozófus volt. 
Stancarot első vitájuk alkalmával megrótta, a miért nem hallgatott 
Basiliusra, ki , értelmét féken tartja" s utolsó nyilatkozata is 
ez: , Mi most rabbá téve elménk józan sugallatát, tévtanokat 
tartunk igaz hitnek." Dialektikus erejét a skolasztika filozó- 
ftiája táplálta. Meg nem nevezett forrásul Albertus Magnus 
okoskodását többször felhasználta ; megnevezett mesterei a biblia, 
Platon, Erazmus, Melanehton, Kálvin, Serveto, Ágoston, Ambro- 
sius, Hieronymus, Chrisostomus, Arius, Athanasius, Hilarius, stb. 
mindenek fölött azonban Aguinói Tamás. Különösen első ira- 
taiban lépten-nyomon feltünik e ,szerzetes Aristoteles" hatása. 


Pestiről csak ennyit tudnak: , consiliarius ac protonotarius locumtenentis regiae 
Maicstatis in Ungaria." Kiegészítésül ideiktatom a rávonatkozó adatokat. 
Szinnyei József (Magyar irók élete s művei) a Könyvszemle (1878 : 25—26. 
l.) alapján azt írja, hogy P. G. paulinus-szerzetes, 1522-ben a pálosrend 
erdélyi vikáriusa, ki Krakkóban 1581—82.-ben két latin nyelvű munkát adott 
ki. 1531-ben szászrégeni hitszónok (Tört. tár. 1891: 122. I.) Thaly Kálmán 
szerint (Figyelő 1878: 395 1.) Statileo erdélyi püspök életében 1537-ben Gyula- 
fehérvárt kanonok és ugocsai főesperes. Valószinűleg ugyanő az a Gabriel 
pannonius Pesthinus is, aki 1542-ben Kassáról Izabella királynénak levelet 
ir (közölve Thalynál i. h.). 1545. TITI. 22.-én Fráter György megbizásából a 
portára viszi a brassóiak 3 aranyos kupáját (Arch. ért. 1908 : 205 19 

! , Dávid Ferencz, a humanista költős, Ker. Magv. XLIV. 1909. 92 I. 
Itt közli Pálfi az Elógia sikerült fordítását is. 

Kezdetben e nagyszámu praeceptor miatt nem beszélhetünk 
Dávid önálló bölcseletéről, időmultán azonban olvasmányai, 
tapasztalatai önálló itéletekben fejeződtek ki. Filozófiájának leg- 
értékesebb sajátossága következetesen keresztülvitt alapgon- 
dolata: az egyéniség tisztelése. S ezt annál igazabb meggyő- 
ződésből vallotta, mert maga is e gondolat alapján kivánta a 
gondolatszabadságot.! 

Filozófus természete minden irásában megnyilvánult. Soha 
sem tud mulattató lenni s a ridendo dicere verum — mit 
Jakab Elek Dávid fősajátságául szeret emlegetni ? komoly 
(lés nem verses szatirikus) irataiban sehol sem található. Ennek 
a véleménynek igazságát bizonyitják predikácziói is. — 1569-ben 
jelent meg , Első része a szent irásnak külön-külön részeiből vett 
prédikációknak." E kötet három részre oszlik: 13 beszéd szól 
az Atya Istenről, 35 a Jézus Krisztusról, 8 a szentlélekről. Mint 
a czim is mutatja, ez a kötet első része nyomtatásra szánt beszé- 
deinek. Az előljáró beszéd szerint ,a végre, hogy a hivek a 
Háromság Isten bélyegét homlokukról levethessék, a prédikácziók 
kinyomtatásának munkáját és gondját magára vette." E kötet hát 
csak a trinitasról s a trinitas ellen szól. , A keresztény tudomány 
több ezikkelyeiről is fog irni". Következőleg hiányos munka, 
csak ebből a kötetből következtetni Dávid szónoklataira. A szent- 


háromság bizonyítása s czáfolása — miképen erről Simén 
Domokos kitünő monografiája is tanuskodik — sokkal elmé- 


letibb munka, semhogy a gyakorlati értékű s hatású prédikálás 
tárgya lehetne. Ha mégis megpróbálkozik vele a szónok, a 
siker vagy sikertelenség, mely vállalkozását kiséri, pusztán a 
mellett tanuskodik, mennyire jó theoretikus az illető. Az a czél, 
hogy ,az együgyű tanítóknak és lelkipásztoroknak néminemű 
torma adatnék elejökbe, a mit kövessenek, mikor az Atya 


1 A filozófus Dávidról Zrdélyi János különben értékes munkájában 
(, A bölcselet Magyaroszágon") nem tesz említést; Mitrovics Gyula figyelmét 
is kikerülte (,A magyar bölcseleti irodalom vázlata"); sőt Jakab Elek D. F. 
monografiája sem említi Dávidnak e korszakos jelentőségét. Hegler tübin- 
geni theol. tanár a Realeneyklopüdieben (für. prot. Theol. u. Kirche. 4 köt.) 
Dávidról irott czikkében mellékesen érinti D. vallásbölcseletét. Baur (Dogmen- 


geschichte) szintén szól D. filozófiájáról, ha röviden is. 


kimélettel használt fegyverével tette változatossá." D. F. E. 160 1. £ sorok 
igazságáról én nem tudtam meggyőződni, 

Istenről, annak egyetlen Fiáról és a Szentlélekről tanítani akar- 
nak" — legfölebb annyit módosít a mondottakon, hogy ez érte- 
kező beszédek külformájára is fölhivja a figyelmet.: Külforma 
tekintetében Dávid mereven ragaszkodik a hármas felosztáshoz. 
Dr. Kiss Ernő említett tanulmányában behatóan fejtegeti Dávid 
prédikációit; megvizsgálván nehány beszédének tárgyát s a 
rajta átvonuló gondolatsort, megemlékezvén a részek között 
kevés összefüggésü hármas felosztásról, ugy találta, hogy e 
prédikációk csaknem mind dogmatikusak: vallásának tételeit 
magyarázza bennük a szónok. E dogmatizmus közös sajátsága 
a reformáczió, sőt az ellenreformáczió szónokainak is, s mint 
Heinrich Gusztáv bizonyitja, eredete Luthernél található. 

A szónok Dávid — legalább a ránk maradt emlékek tanu- 
sága szerint — nem éri fel a filozófust, beszédeiből hiányzik a 
szónok költői emelkedettsége, vagy a tartalom népiessége. S 
mégis, ha. hinnünk lehet Schesaeus följegyzéseinek,? Dávid a 
szószékről is nagy hatással hirdette Istennek igéjét; a hagyo- 
mány szerint pedig 1568-ban a gyulafehérvári vitáról hazatérté- 
ben egyetlen beszédével áttérítette Kolozsvárt az unitárius hitre.? 
E tény magyarázatát Dávid személyiségének, szónoklási mód- 
jának egyéni sajátosságaiban találjuk. 


t Dr. Kiss Ernő (,D. F. mint szónok". Ker. Magv. XLII. 1907. 65— 
87 1.) becses tanulmányának az a hiánya, hogy nem hangsúlyozza eléggé, 
miszerint e kötetben levő beszédek közül egyben sincs meg a hit erkölcsi 
részének gyakorlati irányú magyarázata, tehát oly rész, a melynek kifejté- 
séhez nem csupán elméleti készültség, de életismeret, közvetlenség s mind- 
azon kellékek szükségesek, a melyek a szónok beszédeiből kitetsző egyéni- 
séget adják. A szónok Dávid megitéléséhez nélkülözhetetlen eme beszédek 
(pedig kiadásuk tervbe volt véve) — fájdalom — nem maradtak reánk. 

: V. ö. Ker. Magv. 1879. XIV. évf. 104—105. 1. Schesaeus ódájának 
17—18. sorát. 

" E hagyomány — tudtomra — Uzoni Fosztó unit. egyház tört. I. 
105. lapról indult vándorútjára. Megvan Szentábraháminál, Aghnál, Székely 
Sándornál (62. I.), Jakabnak Dávidról (I 128.) s Kolozsvárról irott mono- 
grafiájában (II. 183.) forrás idóőzés nélkül. A kő történetét 1. Ker. Magv. 1884. 
259. 1. (A templom mellett elhelyezett kőbe 1884-ben emléktábla vésetett 
hibás óvszámmal — 1566 —). 

1 V. ö. Beöthy Ákosnak Kossuthról, mint szónokról irt tanulságos 
sorait. (Magyar államiság, II. 403—440. I.) Dávid testi formájáról nem maradt 
fenn egyetlen emlék sem. Kriesch Aladárnak , Az 1567.-ki tordai ország- 
gyűlés kimondja a vallás szabadságot" ez. történeti festményén (sikerült 

Dávidnak irodalomtörténeli jelentősége irodalmi agitátorsá- 
gában rejlik. Nem csupán a vitatkozásoknak magyar nyelven való 
tartását értem ezen, inkább a vita provokálását?! s ezáltal úgy a 
közvetlenül érdekelteknek, valamint tágabb körben a magyar 
közönségnek az eszmék harczába való vegyitését. Agitátori 
erejével csak Melius és Pázmány ér fel; higgadt kitartását 
senki sem multa felül. 

Magyaros nyelvérzékére azt jegyezzük meg, hogy olykor 
meglepő szép stilisztikai figurákat használ, csak úgy ontja a 
jelzőket, mint a mező virágait; másutt aztán mint az útas, ki 
meredek hegyre igyekszik, lassú, szinte vontatott, ilyenkor 
stilusa gyakran magyartalan. Azonban sohasem erőtlen. Művei- 
ben sok az új szó, egy némelyike megmaradt a következő 
századokban is. 


A lutheránus Dávid polemiái.? 
1. Stamcaroval. 


Stancaro 1554-ben érkezett Kolozsvárra. Első dolga hiveket 
szerezni Krisztus embersége s Krisztus nem imádása tanának. 
Heltai ennek gátat vetendő, vitát kezd. Legyőzetik s az ifju 
protestáns Kolozsvár erősnek vélt lutheránizmusa meginog. Hz 
időben tér ki a római hitből Dávid s megy szülővárosába iskola- 
mesternek. Theologiai készültsége még csak az egyházatyák, 
Luther s a biblia tanitásain alapszik, de készsége, tempera- 
mentuma nyilt föllépésre izgatja a világlátott, nagytudományú 
Stancaro ellen. A sorsüldözte vándort az ifju merészsége meg- 


reproductiója a Szilágyi-féle magyar tört. collect. V. köt.-ben) Dávid alakja 
képzelet utáni eszményités (V. ö. Varga Dénes A tordai unit. gimn. tört.) 
Ugyszintén a kolozsvári unit. koll. disztermében levő relief is. (Ennek repro- 
ductiója a Boros szerkesztette , Unit. Koll. irásban és képben" cz. füzetben). 

1 Gelei Katona írja (,Titkok titka", Ajánló előbeszéd, 21 1.): , Így 
akar a bölcs Isten minket az Irásoknak szorgalmatosbban való vizsgálta- 
tásokra és a gyakorlatos vigyázásra s könyörgésre serkentgetni, egyébként 
ha azok (t.i. az unitáriusok) ösztönűl oldalunkban nem volnának, eltu- 
nyulnánk." F 

: Schwarz értekezését (Archiv des Vereins für Siebenb. Landes- 
kunde. N. F. 1857. II. köt.) a Pokoly által ajánlott (Egyh.-tört. I. 104 1.) kri- 


tikával használtam. 

lepte, pillanatra megszakitotta téritői munkáját s izgatottan 
tekintett e spectaculum által elbűvölt tömegre. Dávid, mint a 
ki érzi, hogy ura helyzetének, nyugodtan türte a sulyos pillan- 
tásokat . . . Rövid idő mulva Stancaro vesztett ügygyel távozott 
Kolozsvárról. Az ősszel tartott széki zsinat megpecsételte Stan- 
caro bukását Erdélyben. Dávid e zsinat jegyzőkönyvét vitairat 
alakjában 1555-ben Dialysis czímmel kinyomatta. Nem tartozik 
az irodalomtörténet körébe mérlegelni, hogy dogmatikai szem- 
pontból melyikük állítása erősebb, morális következtetéseket 
sem vonunk le az ember lelki üdvösségére vonatkozólag. A mi 
feladatunk vizsgálni, vajjon e vitában minő volt Dávid gondol- 
kozásmódja. 

Általános tájékoztatóul maga a Dialysisben ezt irta : , Isten 
szavát hinnünk kell, ha értelmünk fel nem fogja, vagy ellen- 
kezőt javall is". Ha Dávid e kijelentésének az volna jelentése, 
hogy egyéni hitére nézve ezen elv az iránytadó: semmi meg- 
jegyzésünk nincs rá. Azonban Dávid ezt tudós vitában tudo- 
mányos meggyőződéseképpen hirdette s ez nagy tévedés! Igaz, 
20 év mulva egészen másként fog gondolkozni. Erdekesen sora- 
koznak e mellé egyéb kijelentései is, melyek közűl csak e logikai 
okoskodását idézem : , A személyeknek nem tulajdonaik észlelet 
tárgyai, hanem cselekvényeik, ezek pedig különzetesek és nem 
együttesek". Ma úgy tudjuk, hogy a cselekvés a fogalomnak 
— mit Dávid személynek nevez — épp oly tulajdonsága, mint 
egyéb , tulajdonai". 

A legyőzött Stancaro?! 1557-, majd 1558-ban újra meg- 
mérkőzik Dáviddal, e vitái azonban tisztán theologiai jelleműek, 
mint az Apologia s az Acta Synodi in Oppido Thorda mutatja. 

A Dialysis ecelatans foglalatja a lutheri hitnek, mely benne 
nemcsak a Stancaro unitárizmusa, de Kálvin tételei ellen is 
védve van. Dávid lelke egész áhitatával vallja mestere tanait. 
A szókötésekben, mondatfüzésben, a tárgy őszinte szeretetében 
nem egyszer látni lehet a későbbi Dávidot, azonban még sok 


! Melius 1561-ben Debreczenben kiadott ,A közbenjáró Christusról" 
irott könyvében (v. ö. Kanyaró: Prot. vitairatok. Könyvszemle, 1896. 329.) 
czáfolja Stancarot (valamint Arany Tamást). E könyvét csak Arany Tamás 
tévelygéseiről irott munkája VII, eretnekségének e soraiból ismerjük : , Ezt 
megbizonyitottuk abban a könyvben, kit Deákul s Magyarul is irtunk a 
Közbejáró Krisztusról", V., ö. Szabó K.: R. M. a al. vatseló 


ca KAZE 


UNITÁRIUS POLEMIKUSOK MAGYARORSZÁGON A XVI. SZÁZADBAN, 249 


elfogultságot le kell vetkőznie, sok homályosságot meg kell 
világosítania önmagában s a szent atyák mellett több figye- 
lemben kell részesítenie a legyőzöttnek tartott Stancaro éles 


7. zattal 


logikáját, mert az ő jelölte úton fog haladni majdan. 


2. Kálmáncsehivel, 


Dávid Ferencz elvégezvén tanulmányait a Ferencz-rendiek 
kolozsvári iskolájában, papi pályára lépett. A trienti zsinat előtt 
a katholikus papnövendékeket — theologiák hiányában — káp- 
talani és monostori iskolákban képezték ki, vagy alkalomadtán 
külföldre küldték. Igy került Dávid a gyulafehérvári káptalani 
iskolába. Itt érték a Németországból kiinduló reformáczió hul- 
lámai s a régi hít öreg tanait itt tanulta meg az új hit dog- 
máival. Az a vallás, melyet iskoláiban elsajátított, nem az 
orthodox katholikus felfogásé volt, Erázmus tanitásai módosí- 
tották azt; tanárai s előljárói között is többen nyiltan vagy 
titokban pártolták az új hitet. Igy Bebek Imre Dévai Biró 
Mátyást segélyezte külföldi tanulmányaiban. Csáky Mihály, 
Kolozsváry Péter és Verancsics Antal nyiltan megvádoltattak 
újhitüségükért, Meggyesi Ferencz, Pesti Gábor közbenjárására, 
magát Dávidot pártfogolta wittenbergi tanulásakor; Károlyi 
Sebestyént és Kálmáncsehi Sánta Mártont pedig az egyház- 
történelem nem is a katholikusok, hanem a protestánsok közé 
sorozta. j 

A mikor tehát 1556-ban, hosszas bolyongása után, Petro- 
vicscsal Kálmáncsehi Erdélybe jött, régi ismerősök fogadták. 
Megnyerő modora, jeles szónoki talentuma találkozásuk óta mit 
sem változott, csak egyben nem lehetett ráismerni s ez : vallásos 
nézetei. Azt mindenki tudta róla, hogy az új hit híve, sőt az 
is köztudomású volt, hogy a lutheri formulát Melanchton taní- 
tásai szerint módosította ; az azonban már meglepetés volt, hogy 
az úrvacsoráról zwingliánus-nézeteket táplált s Kálvin politikai 
aspiratiókkal átszőtt theologiáját , magyar vallás" elnevezéssel 
a , Keresztyén szabadság" s ,apostoli egyszerűség" jegyében 
hirdette. A. kolozsvári papok, élükön Dávid Ferenezezel, kez- 
detben magánvitákban tiltakoztak ez újitások ellen. K álmán- 
csehi erre irásba foglalta beszélgetéseiket s közreadta. Dávidék 
sem késtek hasonlóval, sőt mesterük példájára a templom ajta- 
jára is kifüggesztették tiltakozásukat. Ez eljárásoknak meg lett 


( 18 
Keresztény Magvető 1909, 

az az eredménye, hogy 1557 jun. 183.-ra Kolozsvárra zsinat 
hivatott össze. Kálmáncsehi megbetegedvén, nem jelenhetett 
meg, hivei kellő készültség hiányában visszaléptek a vita elől : 
a Consensus ezimmel kiadott jegyzőkönyv-vitairat akadály nélkül 
kárhoztathatta a szakramentariusokat. E közértelemmel hozott 
határozat azonban nem elégített ki mindenkit, némelyek Me- 
lanehton véleményét is hallani kivánták az új elvekről. Mire 
Melanchton válasza megérkezett, Kálmáncsehi az örök béke 
honába költözött s az 1558 május 1.-én megtartott tordai zsinat 
fölösleges buzgósággal hangoztatta rosszalását a halottról. E zsinat 
jegyzőkönyvét is Dávid készítette sajtó alá Acta Synodi ezimmel. 

E könyv a reformáczió külső történetére különösen becses 
adatokat tartalmaz ; irodalomtörténeti szempontból s ezt mond- 
hatjuk a Kálmáncsehivel való vitákról általában — csupán az 
a jelentősége, hogy megláthatjuk benne a gondolatokat, melyek 
Dávid lelkét a kálvinizmus felé irányították. Egy dolgot mégis 
külön kell hangsulyoznunk s ez az a komolyság s tisztelet, 
mivel Kálmáncsehi illetve van a Consensusban is, meg az 
Acta-ban is. Ez a régi tanitvány hálája a régi mester iránt. 
Szép vonása e zord vitáknak ! 

Kálmáncsehi legyőzése Dávidnak kedves emléket szerzett : 
sSchesaeus Keresztély, a kolozsvári egyház szász nemzetbeli 
papja, , Tisztelendő Dávid Ferencz úrnak, a kolozsvári egyház 
lelkészének és az erdélyi egyházak superintendensének" eczimmel 
ódát irt latin nyelven. (Hegedüs István 1879-ben magyarra for- 
dította s közölte a Ker. Magv.-ben.) 


A kálvinista Dávid polemiái. 
Heblerrel. 


Az 1558-ik esztendő Luther követőire nézve szerencsével 
kezdődött. Januárius folyamán megkapta Kolozsvár Melanchton 
levélbeli válaszát. A csöndes véralkatú, békés Melanehton a 
zavargások kikerülése végett azt ajánlá, hogy csak a legfőbb 
állításokat tartsák sérthetetlennek, a lényegtelen s külső dol- 
gokban a zavargóknak engedni kell. Hiába a békéltetés. az 
ellentétek jobban ki voltak élesítve, semhogy az egyetőrtöskő 
gondolni is lehetne. Az április 8-án szétoszlott kolozsvári gyülés 
kijelentette: , A szakramentáriusok felekezete eltiltatik s a Wwit- 

tenbergi egyháznak Melanchton sajátkezű iratában kifejtett itélete 
szerint eltörlendőnek véleményeztetik." Szólott pedig e vélemé- 
nyezés a május 1.-én Tordán zsinatra összegyült papságnak, 
főleg a zsinat elnökének, Dávid Werencznek. A tordai zsinat 
lefolyása viharhullámos vala. Egyfelől Dávid s elvtársai, kezük- 
ben Melanchton levelével s az ágostai Confessióval, másfelől 
az elhunyt Kálmáncsehinek nem nagyszámú hívei, élükön 
Szegedi Lajossal. Mindenik fél legjobbjait állította sikra s 
bárki győzzön is, — a másik bukása nem szégyenletes. A vita 
oly heves volt, hogy még a csöndes véralkatú Heltai is a félelmes 
vitatkozók közé tartozott. A vitatkozás eredménye a szakramen- 
táriusok legyőzetése. 

Alig egy hónappal a tordai zsinat után a rendek Gyula- 
fehérváron országgyűlésre jöttek össze (1558. jun. 5.). A hit 
dolgában végezék: A vallásügyről őfelségének tetszése az, a mi 
a közelebbi országgyűlésen határoztatott, t. i. kinek-kinek szabad- 
ság adatik a régi vallást régi szertartásaival és formáival, vagy 
Luther vallását követni a wittenbergi eklézsia tanitása szerint. 
Meghatározták továbbá azt is, hogy az új felekezetet senkinek 
háborgatnia nem szabad. Ez az első kedvezés a kálvinizmusnak Ma- 
gyarországon s Dávid sietett is azt a maga javára fölhasználni. 

Dávid Ferencz 1559 nyarán lett kálvinista, a lutheránus 
egyház véglegesen 1560 jan. 10.-én közösítette ki, a meggyesi 


zsinaton. Hogy miként szervezte új egyházát s minő tanokat 
eztetet NÉ TA ÁY a sar 1 


foglaltak irásba az 1559. aug. 18.-ik nagyváradi zsinaton Meli- 
ussal egyetértőleg — egyház és dogmatörténeti szempontból 
ugyan fontos, de ránk nézve most nem az. Irodalomtörténeti 
szempontból mellőzhetjük az 1560. jan. 10. Heblerék ellen 
tartott meggyesi, nov. 2. marosvásárhelyi zsinat ismertetését 
is. Az 1561. febr. 6.-iki meggyesi zsinatról is elég annyit meg- 
jegyeznünk, hogy hitbeli állásfoglalásuk megitélésére Dávidék ez 
alkalommal határozottan Genfet tarják illetékesnek. A Defensio 
s Modus Concordiae mint tisztán dogmafogalmazványok ép úgy 
kivül esnek vizsgálatainkon, mint az 1559— 1564-ig tartott 
országgyűlések vallásügyi végzéseinek fölemlítése. 1564 tavaszán 
mérkőzik utoljára a kálvinista Dávid a lutheránus Heblerrel 
Nagyenyeden. Utjok itt nemcsak örökre elválik, de Dávid gon- 
dolkozásában is új fázis kezdődik. 


Itt találkozott az unitárius Blandratával ! 
18" 

Az unitárius Dávid polemiái. 
1. Károlyi Péterrel. 


1568-ben az enyedi zsinat alatt meghalt Molnár Gergely, 
a kolozsvári iskola igazgatója. Helyét a Wittenbergből haza- 
hivott s ekkor mindössze csak husz éves Károlyi Péterrel! töl- 
tötték be. Károlyi tehetségéről azon adat alapján, hogy 29 éves 
korában, Melius után, püspökké választották, a legjobb véle- 
ménynyel lehetünk. Ő volt az első, ki az unitárius Dáviddal 
vitát kezdett. Az amugy is régóta gyanított antitrinitáriusságot 
egy iskolalátogatás alkalmával lobbantotta a superintendens sze- 
mére, ki e támadást szavának legyőzhetetlen erejével igye- 
kezett visszaverni. Lampe-Ember Egyháztörténete azt hagyta 
emlékezetül, hogy közöttük a szóbeli vitát megelőző könyv- 
polemia is volt. E vetélkedés irodalmi jelentősége az, hogy az 
unitárius nagy hitviták kezdetének határjelzője. 

A különbség ez alkalommal közöttük még csak annyi, 
hogy Dávid a Károlyi tanította trinitas helyébe, mely Istent 
lényegében egynek, személyében háromnak jelentette, az egy- 
istenséget állította. 

Károlyi érezve, hogy itt nemcsak az ő és Dávid véle- 
ményének küzdelméről van szó, de sokkal nagyobb jelentőségü 
ügyről, az erdélyi kálvinizmus válságáról: magára hagyva 
veszendő egyházát, sietett Meliust értesíteni a beállott vesze- 
delemről. 

A n.-váradi eklézsiában találván újabb munkakört, Károlyi 
nem szünt meg Dávid ellen prédikálni. Részt vett a gyula- 
fehérvári és n.-váradi hitvitákon ; 1567-ben az előző évi gyula- 
fehérvári zsinattal kapcsolatban irásban megtámadta Dávidot, 
mire ez e hitvita érveinek bővebb kifejtésével felelt; 1568-ban 
Czeglédi Györgygyel közösen könyvet ir a Háromságról, szintén 
az unitárius fölfogás ellen ; 1570-ben újabb két könyvvel támadta 
meg az egyistenhivőket. Ez alkalommal a Brevis explicatio 
czimüre Sommer János felelt. 

Károlyi helyét az irodalomtörténetben eképpen jelölhetjük 
meg: ő volt Melius leghűségesebb bajtársa. 


! Károlyi életrajzát 1. Bodnár Magy. irod, tört. I, 156—1652. 1. 

2. Meltusszal. 


Melius : Károlyi hiradására legelőször is saját egyházát 
szervezte az 1567. februárius 24—26.-iki debreczeni zsinaton. Az 
egyházigazgatásra vonatkozó ú. n. Melius-féle kánonokon kivül 
a szentháromság védelmére az erdélyi unitáriusok ellen Brevis 
confcssio-t készitett, melyet latin s magyar szöveggel ugyanazon 
évben Debreczenben kinyomatott. Ez volt a hadüzenet. 

Dávidék harczra készen várták a támadást. Mipthogy 
Heltai ekkor még nem követte Dávidot újitásában, Blandrata 
közbenjárására a fejedelem N.-Váradról Gyulafehérvárra hozatta 
Hoffhalter Raffaelt nyomdájával együtt. Ekép nyomda lévén, 
a polemikus iratok elkészítéséhez láttak. 

Az 1567.-ik ? évben három, illetőleg öt mű látott napvilágot 
unitárius irók tollából. BElső a Refutatio scripti Melü négy rész- 
ben. Az első rész Meliusnak s az erdélyi unitárius papságnak 
confessioját tartalmazza; a másodikban Melius hitvallása van 
birálva; harmadikban Melius több állítását ezáfolják az espe- 
resek s ellenthesiseket állítanak fel ; a negyedikben Stancaronak 
a közbenjáróról való tanitásával szemben a maguk nézetét adják. 
A fejedelemhez intézett ajánló beszédet a .kiadó esperesek" 
irják, a miből bizonyosnak látszik, hogy ez nem egyéb, mint 
az 1567 szept. 1.-én Marosvásárhelyen tartott zsinat jegyző- 
könyve. E kitételekből, melyek egyszersmind a könyv tartal- 
máról is fölvilágositanak : , Nincs nagyobb esztelenség, sőt lehe- 
tetlenség, mint külső erővel kényszeriteni a lelkiismeretet" és 
, Mint Krisztus Urunk, időben és böleseségben nevekedett Isten 
és ember előtt, úgy tökéletesednek ők (Dávidék) is minden- 
nap" — ráismerhetünk Dávid fogalmazására. 

Mielőtt tovább mennénk, vessünk egy pillantást e polemia 
kezdési módjára. Ime: Melius a Tiszavidék .1y"egyházmegyé- 
jének lelkészeivel megalkotott s a magyarországi kálvinista- 


i: V. ö. Kanyaró : Protestáns vitairatok Melius idejéből. Magy. Könyv- 
szemle, 1896. IV. 321—338. 

2: Kanyaró : Prot. vitairatok, i. h. 331-—333. I. 
elfogadjuk, úgy a De falsa et vera megjelenését 1568-ra kell tennünk. Abban 
azonban én semmi lehetetlenséget nem látok, hogy a De falsa előszavát 
Dávid 1567 augusztus T7.-én irta ; hiszen az a körülmény, hogy Hotfhalter 


Ha Kanyaró állítását 


Raffael 1568 januárius- vagy februáriusában meghalt, a nyomdaja összes 
kiadványainak késését természetes módon okozhatta. 

egyház alapvető hittételeinek megdöntésére hivja föl az újitókat. 
Dávidék a Refutatioban új egyházuk dogmáit állítják annak elle- 
nébe. A mikor igy a dogmatikai álláspont tisztáztatott, mindkét 
fél hozzálátott saját felfogásának megokolásához. Ha lehet élni 
e kifejezéssel, az egész polemia deductiv jellegü. Az elsőség ez 
alkalommal a Dávidéké: két latin és két magyar műben nyilat- 
koznak. A De falsa et vera unius Dei patris, filii et spiritus sancti 
cognitione és a De vera unius Dei patris, unius domini nostri Jesu 
Christi Jakab Elek szellemes megfejtése szerint a latinul beszélő 
intelligens társadalomnak volt szánva; a Rövid útmutatás az 
Istennek igéjének igaz értelmére és a Rövid magyarázat, miképpen 
az Antikrisztus az igaz Istenről való tudományt meghomályosította — 
csak a magyarul tudó népnek. 

A De falsa és a De vera tulajdonképpen egy munkának 
két része, két czimlappal, melyek hátára van nyomtatva a tar- 
talomjegyzék. A De falsa IV. fejezete 8 illusztráczióval volt 
ellátva, melyekből az 1., 3. a katholikusokat, a 2., 4—6., 8. a 
kálvinistákat, a 7. kép Stancarot figurázta. E képeket Császmai 
István ! készitette.? Simén Domokos szerint e mű kiváló szak- 
ismerettel, az egyházi atyák munkáinak, a XVI. század irói 
nézeteinek és viszonyainak, valamint a bibliának alapos isme- 
retével volt irva. A czim után itélve, e müvet a lengyelhoni és 
erdélyi unitárius papok készítették, de úgy látszik, hogy mielőtt 


: Dletéről ez adaton kivül semmit sem tudunk. V. ö. Bodnár : Irod.- 
tört. I. 192—1983. Kanyaró : Prot. vitairatok. Könyvszemle, 1896. 329. 

: Kanyaró irja i. h. 331. 1., hogy ,e képek elsejét" aligha Császmai 
készítette. , B képeket a lengyel és unitárius papok együttesen szedték össze 
a katholikus Krakkó, Róma stb. környékéről". Nehány sorral alább pedig 
, magyar müvész" illusztráczióiul emliti azokat. Kanyaró ellenvetése érthe- 
tetlen. Miért tagadja Császmai szerzőségét, midőn ezt maga Császmai elis- 
meri? És miért állítja Császmaival szembe a ,magyar müvész" elnevezést ? 
Hiszen Császmai is magyar volt. Az tény, hogy a reformáczió a gunyiratok 
mellé gunyrajzokat is produkált fölös számmal s különösen Németország 
járt elől e tekintetben, (V. ö. O. v. Leixner: Gesch. d. d. Lit. 196—270. 1.) 
Nem lehetetlen, hogy ily minták buzdították Császmait is a rajzolásra. 

A mi Kanyarónak azt a föltevését illeti " ű 
vÓ BÁVénÁN PGÁNÁÁENRÉ a AA ri sét hogy azt képek a De falsa 

E: á ájában megjelentek (i. h. 333. 1.), minden bizo- 
nyitás hijján nem tartjuk elfogadhatónak. Legfölebb annyit concedálunk, 
hogy a De falsa IV. fejezetéből különlenyomat is készíttetett — népszerü- 


sités végett. (V. ö. Rrd. orsz.-gyűl. eml. X.179. 1.) Talán e különlenyomatot 
tartotta Kanyaró önálló munkának. 

ők ezzel a nyilvánosságra léptek, többször átdolgozták s csak 
miután az egyes dolgozók műüveit összhangzásba hozták, bocsá- 
tották sajtó alá. Hogy milyen emelkedettség van e könyv stilu- 
sában, mily filozofia a reformáczió eseményeinek az áttekinté- 
sltáná mutatják a sorok, melyekben a reformáczió történetének 
bölcselete meglepő éleselméjüséggel van kifejtve. 

A Rövid útmutatás szerzője mindenekelőtt azt igyekszik 
bebizonyitani, hogy János 1:1-ben a kezdet szó nem jelent, 
mert nem jelentbet örökkévalóságot. Azután kimutatja, hogy 
két teremtés van s mi a különbség az ó- és új-szövetség között. 
Továbbá kiváló súlyt fektet Jézusnak a Mária magvából való 
és igy emberi származására s azt mondja, hogy János evan- 
geliuma kezdetén nem arról a külső teremtésről szól, a melyről 
Mózes ; Jézus semmi külső dolgot nem teremtett és igy az ő 
jelzőit Istenre alkalmazni nem lehet. Ezután 10 szabályt ad elé, 
melyek alapján a szentirás valódi értelmét ki lehet ELMÉNZET 
s egyszersmind meg is magyarázza I. Móz. 1 : 26-ot , ama czik- 
kek és regulák rendi szerint". A conclusioban elmondja, hogy 
ezeket az együgyüek vigasztalására és épülésére akarta irni. 
(V. ö. Ker. Magv. 1877: 366. Simén D.) Uzoni-Fosztó tévesen 
irja, hogy az unitárius eszmék Dávid művei között e helyen 
jelennek meg először. 

A Rövid magyarázat 4. fejezetében a szentháromság tör- 
ténetét (megvan a De falsa 1. k. 2., 3. cap.) ; Krisztus második 
eljövetelét s az idők teljességét (ezekben Pokoly a chiliasmust 
és anabaptismust látja); János 17:83 alapján kifejtve az Egy 
Atya Istenről, a Jézus Krisztusról és a Szentlélekről való hit- 
vallását (ez megvan a Refutatioban), három prédikáczióját 
(1. atyáról, 2. fiuról, 3. szentlélekről ; megvan a De vera 5. cap.) 
adja. A negyedik rész tanácsadás, miképpen a hiv keresztény 
ennyi sok vélekedésből megszabadulván, az igaz értelemben 
megmaradhasson és üdvösségének útjában bátran járhasson. 

E könyvek hatása rendkivüli volt. Thuri Mátyás elküldvén 
azok egy példányát Wolf wittenbergi tanárhoz, csatolt levelé- 
ben irja, hogy lelke szörnyü fájdalma nélkül emliteni sem képes 
e veszedelmes emberek tanainak előhaladását. Küldöttek e 
könyvekből Bullinger Henriknek, Béza Todornak s Simler Jósiás- 
nak is, kérve, hogy czáfolják meg azokat. Ez utóbbi igérete 
szerint nemsokára könyvet bocsát közre Dávid ellen. 

Károlyi Gáspár Melius fogalmazásában november 15.-én 
Gönezről a tiszamelléki esperesek nevében zsinathivó levelet 
küldött szét az 1568. jan. 6.-án Szikszón tartandó congregatióra, 
, minthogy az egyházat az Arius, Sabellius, Fotinus, Samosatai 
és Serveto tudománya által veszélyeztetve látják". A meghívó 
levéllel együtt küldötte 24 vitatételüket is. Két nap mulva Svendi 
Lázárhoz, a Kassavidéki fővezérhez kérőlevelet intéztek zsinat- 
tarthatás végett. E levélben olvassuk : , Ha találkoznának Magyar- 
országon, egyik vagy másik rendben az Arius tanával meg- 
fertőzöttek, kényszerittessenek azok e főurnak tekintélyével meg- 
jelenni, kiváltképen pedig Egri Lukács, aki most Ungvárban 
tartózkodik". A szikszói zsinatra való meghivót Károlyi elkül- 
dötte Dávidéknak is. 

Melius deczember 4 -én Debreczenben előértekezletet akart 
tartani Dávid és Egri ellen. Meghivóját, melyben Dávidéknak 
, Arius, Cerinthus és Gentile skorpiók pestises utódinak, a 
viperák ezen szülőinek" ,hamuvá égetésére" tesz czélzást, 
elköldötte erdélyi ellenfeleikhez is, fölkérve őket közöttük meg- 
jelenésre. Dávid e meghívásra azt felelte, hogy zsinatjuk kitüzött 
helye gyanus, mert ki van téve a török s német száguldozások- 
nak ; ehhez járul, hogy azon helység papja (Melius) vértől nem 
irtózó ember, ki minden hivőnek lest hány és életére tör. A 
debreczeni zsinat Dávidék nélkül is megtartatott, de batáro- 
zatait nem ismerjük. Az unitáriusok a , Disputatio Debrecinensis, 
comoetdia Válaszutina illustrata" eczimmel komikotragédiával felel- 
tek e zsinat végzéseire. Ki e Disputatio irója?! — nem tudjuk; 
hogy elő is adták, a Válaszutina illustrata kifejezésből gyanit- 
hatjuk. Dézsi Lajos szerint ,úgy körülbelül 1570 körül iratott." 
Inkább hiszük, hogy a vita hevében, nyomban a hir érkezte után 
készítette valaki Dávid környezetéből Kolozsváron Sztárai , Az 
igaz papságnak tüköre" mintájára. ,De hogy Melius győze- 
lemmel ne dicsekedhessék — folytatja válaszát Dávid —, § ne 
hirdethesse, hogy ők a világosságot kerülik, méltoztassanak a 
szellem fegyverével hozzájok jönni" — Tordára, 1568. márcz. 8-ra, 
"náluk, mint eddig tapasztalták, most is a legbiztosabb helyen 
lesznek ; atyjokfiai segélye sem fog hiányozni s bár ellenkezők 


ag zgegekkáeb tes ge Le 4 a x É 5 
k i Kanyaró : Unitár. Magyarországon, 94. 1. minden megokolás nélkűl 
Karádit tartja e disputatio szerzőjéül, 

nézeteik, mindent békésen és a szelidség lelkével fognak elin- 
tézhetni". Csatolja egyben a vita tételeit is. Februárius 83-án 
pótlólag tudatták, hogy a fejedelemnek Székelytámad várában 
költ határozata szerint, ,hogy ily nagy dolog annál nagyobb 
tisztességgel és méltósággal menjen végbe", a Tordára hirdetett 
zsinat Gyulafehérváron fog megtartatni. 


Melius úgy vélte, hogy — mielőtt e döntőnek igérkező 
vitán megjelennék — egyháza legsürgősebb ügyeit intézi el. 


Ilyen volt az úrvacsorai kenyér. Az e czélból is tartott 1568 jan. 
6-iki szikszói zsinaton az ostyavétel eltöröltetett ugyan, de : 
közönséges kenyér basználata, akár kovászos, akár kovasztalan 
lenne is az, szabadon hagyatott az írás egymástól eltérő elő- 
adásainál fogva. Fontosabb volt azonban Egri Lukács ügye. 
Egri Lukács ungvári lelkész 27 tételt terjesztett az egyház elé 
megvitatás végett; Svendi ezért engedélyt adott a jan. 27.-én 
Kassán tartandó zsinatra. A kálvinisták ugyanannyi tételben 
igyekeztek megcezáfolni Egrit, ki gyülés után — nem másítván 
meg állitásait, következőleg nehogy időközben újra zavart 
támaszthasson — fogva tartatott. Még csak a Debreczen vidéki 
lelkészeket kellett hitük épségének megóvására figyelmeztetni a 
febr. 2.-iki zsinaton, azután megindulhatott Melius nagyszámú 
kisérettel a gyulafehérvári zsinatra. Tiz napig tartott itt a vetél- 
kedés s a kálvinisták legjobb szónok-polemikusai mérkőztek 
az unitáriusokkal. — Melius mellett Czeglédi György, Sándor 
András, Turi Pál, Kis Lőrinéz, Károlyi Péter; Dávid mellett: 
Basilius István, Hunyadi Demeter, Gyulai Pál, Szegedi Lajos, 
Császmai István, Sztárai Miklós és Karádi Pál vitatkoztak. A 
lutheristákat Hebler s hivei képviselték. Az a tény, hogy Hebler 
s Melius, meg sem várva a zsinat végét, nyolczadnapra már 
eltávoztak, mutatja a vitatkozás eredményét. Egyháztörténeti 
szempontból a legfontosabb gyülések egyike volt ez, melyen az 
unitárizmus sorsa fordult meg. A gyülés jegyzői Fejérvári 
Márton, Marosi Sinnig János, Óvári Benedek és Vagner Ger- 
gely voltak. Az ő följegyzéseik alapján a vita leirását mindkét 
párt még ez évben kiadta. Melius és Heltai könyve Kolozsváron 
jelent meg Brevis emanmatio Disputationis Albanae de Deo czím mel, 
Dávidé Brevis enarratio disputationis Albanae de deo trino et 
Christo duplici ezímen Hoffhalter özvegyénél Gyulafehérváron. 
Heltai, miután unitáriussá lett, 1570-ben unitárius szempontból 
átdolgozva, újra kiadta. 

A gyulafehérvári zsinat után a harcz a két fél között 
teljes erővel kitört. More Mihály unitárius költő kezdi a táma- 
dást azzal, hogy gúnyverset ír Meliusról. Majd Basilius, szintén 
unitárius író támad A Credonak vagy Apostoli vallásnak magya- 
rázatjáról és Egy nehány kérdések a keresztyéni igaz hitről és azzal 
ellenkező tudományról az Istennek egyházában czimű könyveivel. 
Jsászmai István is felelt Thordai Andrásnak a mult évi köny- 
vére. E kisebb szabású polemiákat Károlyi Péter egészíti ki, 
egyenesen Dávidnak rontván. Dávid Károlyi csapását A szenl- 
írásnak fundamentomáról cz. könyvvel fogta föl. Melius zsinattal 
kezdte a vitatkozást. 1568 aug. 22-re Nagyváradra gyülést hivott 
össze, valószinüleg azonban itt nem tarthatták meg colloguiu- 
mukat, mert 24.-én Czeglédi Ferencz elnöklésével tartott sáros- 
pataki zsinaton jelenik meg. Dávid e zsinatok komoly hangú 
végzéseire Károlyi ellen irott magyar nyelvű könyvének latin 
átdolgozásával (De mediatoris Jesu Christi hominis díivinittate) : 
személyeskedő és sértő kifejezéseire pedig Dehortatio et descriptio 
Dei tripersonati czimű szatirikus verssel felelt. Egyszersmind a 
sárospataki zsinatnak nov. 14-re Tordára invitáló meghivóval 
válaszolt, csatolván a vitatkozásra kitüzött 14 tételt is. Melius 
28 pontban czáfolta azokat, mit Dávid ugyanannyi ellenczáfo- 
lattal, valamint 8 más ellentétellel ellátva Meliusnak vissza- 
küldött (Demonstratio falsitatis doctrinae Petri Melii et religuorum 
Sophistarum per Antitheses).! 

K magyarországi támadásokat a németországi tudósok 
polemikus iratai egészitették ki. Első ezek közül Zanchi Jeromosé, 
ki III. Frigyes választófejedelem kérésére irta De tribus Filohim 
cz. munkáját. Zanichinál nagyobb hévvel támadt Major György 
wittenbergi tanár. Csáki kanezellárhoz intézett ajánlólevelében 
Dávidot dehonestálni igyekezett, mire ez szellemes ezáfolattal 
válaszolt, kimutatva, hogy a wittenbergi tudós tulajdonképen a 
római hitet védi, midőn őt támadjá, pedig ez bizonyára nem volt 
czélja. Allitásainak bizonyitásánál Major a szentirásról megfeled- 
kezve csak a conciliumi végzésekre, a szentatyák irásaira, a sym- 
bolumokra, pápai rendeletekre és templomi énekekre hivatkozik, 

1... una cum refutatione Antitheseon veri et Turcici Christi, nunc 
primum Debrecini impressarum. Jakab E. (Dávid F. Emléke II. köt. 49. 1. 
jegyz.) megjelenését 1568-ban a fejérvári vita utánra teszi a VIII. Anti- 
theses alapján. Ezt elfogadja Kanyaró is (Magy. Könyvszemle i. h. 338.) 


ral 

holott a sardikai, sirmiumi és efezusi conciliumok egészen más 
irányú végzéseket hoztak, a többi argamentumok pedig nem pro- 
testáns, de csupán pápista ember előtt birhatnak bizonyító erővel. 
Igen érdekes az is, a mit Dávid arra a vádra irt, hogy ő Arius köve- 
tője. , Arius tanai követésével is vádolják őket — ugymond —, 
de alap nélkül. Nagy Konstantin egész birodalmában Arius 
minden könyvét összegyüjtetvén, megégettette ; ellenségei irhat- 
tak tanairól, a mi nekik tetszett. A mit ő valóban tanitott, meg- 
lehet, hasznos lenne tudniok a mostani zavarok között; de 
a mit hitvallásáról Sándor, alexandriai püspök, győztes ellen- 
fele hagyott hátra, nem teljes hitelességű, s ha az, nem egyező 
az ő (Dávid) és Blandrata s hiveik tanaival." E nyilatkozatban 
éreznünk kell a kritikai aparatussal dolgozó tudós theologust. 
A Major György ellem czáfolat a második munka a magyar pole- 
mikus irodalomban, mely képpel van diszitve. A 3 kép közűl 
az első a De trinitate mise elébe van téve az 1558-ban Rómá- 
ban megjelent Officium beatae Virginis cz. könyvben. A második 
a krakkói vártemplomban levő , rachos." A harmadik a bereg- 
szászi , Ligaeus." Majorénél hidegebb, izetlenebb és meddőbb 
könyv ez időben világ elé nem került — irja összefoglalólag az 
ekkor már püspök Dávid. 

Melius följegyezte, hogy Dávid Ferencz ez évben Debreczen- 


ben járt. Melyik zsinaton s mit végzett? -- imeretlen. Annyi 

mégis gyanitható, hogy az ott tapasztalt s hallott dolgok birták 
rá az 1568. okt. 10.-iki nagyváradi zsinat összehívására. Irodalom- 
történeti szempontból is jellemző sorokkal kezdi zsinathívó levelét : 
, Magyarországi egyházi szolgatársaink és atyánkfiai — irja — 
nemcsak minket gyaláznak, a kik Isten megismert igazságát védni 
és megszilárdítani tartozunk; hanem a velünk egy tudományt 
valló papokat is az ország törvényei ellenére helyükről elker- 
getik, hitük megtagadására kényszeritik ; a kiket közéjük eklé- 
zsiába kirendelünk, szidalmazzák, magánvetélkedésre hivják ki, 
az igazság oltalmazásától eltiltják, öngyőzelmükről s a mieink 
zavarba jöttéről mesterségesen kigondolt hireket közölvén: a 
keresztény és atyafiui szeretetet megszegik, botrányt és vesze- 
kedést támasztanak s azoknak, kik még tanaink igazságában 
eléggé megerősödve nincsenek, szivét sebezve, lelkiismeretét meg- 
háboritják." , Egyszersmind — folytatja alább, — azért, mert a vele 
egy értelmen levők az ellenféltől gyakran bántalmaztatnak, vitára 

kényszerittetnek s mivel könyveiket valamennyien olvasni nem 
tudják, kérik hogy magyar nyelven legyen a vitatkozás, a kétség 
alatt álló kérdések terjesztessenek nyilvánosság elé s úgy jőjjön 
létre közmegállapodás." Melius kezdetben nem akart megjelenni a 
Dávid által önhatalmulag hirdetett eme gyülésen. Azonban a 
fejedelem nem fogadván el mentségét, Melius újabb levelében 
egy heti halasztást kérve, annak letelte utánra megjelenését 
igérte. Október 20.-án kezdődött a vita a Dávid által előter- 
jesztet 9 tételről. Melius segitőtársai voltak: Károlyi (Gáspár 
és Péter, Thuri Pál, Erdődi Gáspár, Czeglédi György, Thordai 
Ádám és Hellopaeus Bálint; Dávidéi: Bocskay György, Heltai, 
Kozárvári Pál, Basilius István, Vásárhelyi Ambrus, Sasvári 
Gergely és Kratzer György. A vitatkozás négy napon keresztül 
eredménytelen volt s csak az ötödik napon vett döntő fordu- 
latot. Dávid felelve Meliusnak, megdönté annak érvelését Krisztus 
, láthatatlan és halhatatlan Istenségéről". Syllogiomusát éppen 
tovább akarta füzni, mikor közbeszól Czeglédi György: Ha a 
kálvinisták feje, Melius, le is győzetik, a kálvinizmus sorsa ez 
által nem fog megrendülni. Nagy csorba esett e kijelentéssel 
Melius legyőzhetetlenségén, nagyobb, semhogy azt a sarjadzó 
kálvinista egyház békén elviselhette volna. Meliusnak gondos- 
kedni kellett arról, hogy e csorba kireperáltassék. Megkezdődik 
hát a XVI. század legnagyobb könyvpolemiája, mely követ- 
kezményeivel messze tulhaladta a gyulafehérvári zsinat által 
provokáltat. 

A váradi zsinat jegyzőkönyvét Dávidék még ez évben 
kinyomtatták Kolozsváron. Meliusék megelégedtek a Dávid téte- 
leire adott válaszuk közlésével. Az ezek alapján fejlődött pole- 
miában a kezdés a kálvinistáké volt. A felszentelendő papok 
esküformájába bevették, hogy a pápisták és Dávid Ferenez val- 
lását és más hasonlók tévedéseit tőlük telhetőleg megezáfolni 
igyekeznek. A wittenbergi tanulókat is ilyen útasitásokkal 
látták el. i 

A könyvharezot is ők kezdik. Szegedi Kiss István az első, 
ki Associatio vera de Trinitate-jában megtámadta az unitáriusokat. 
E támadás csak kis körben keltett feltünést, t. i. csak azok 
között, kik e munka kéziratát ismerték, mert csak négy év 
mulva került nyomdába, Skarica közbenjárására, (Gtenfben. Dávid 
az érdemleges mérközést siettetendő, 1569 aug. 20.-án Gyula- 

fehérváron megjelent Prédikácziós könyve alapján De regno Christi 
czimmel új munkát bocsátott közre. Ezt követte a De regno 
Antichristt, mely Jakab Elek összehasonlitása szerint sok helyen 
szószerinti idézet Servetonak Restitutio Christianismi ez. mun- 
kájából. Servetoról ez alkalommal Basilius s egy Névtelen 
dicsérő költeményt is irt, őt martyrnak s a megkövezett István 
vértanú társának nevezvén. Czeglédi s Károlyi nem késtek 
Basiliust e kifejezésekért megdorgálni. Melius Dávid könyveire 
az 1570 jul. 26.-iki csengeri zsinaton igért feleletet. Dávid a 
neki megküldött meghívást a fejedelem útasitására nem fogadta 
el. Melius fájdalommal vette ezt tudomásul, aztán — ügyét 
nem téve függővé a Blandratisták megjelenésétől — határozatot 
hozatott ellenük, kik ,nyelveket nem tudnak, a forrásokat nem 
ismerik s ezéljukhoz képest elferditik". Végzésüket kinyomtatták 
s Meliusnak 3 új müvével, valamint Béza levelével együtt elkül- 
dötték János Zsigmondhoz megismerés végett. Dávidék Responsto 
Pastorum ac Ministrorum Ecclesiarum im Transylvania cz. könyvvel 
feleltek ez iratokra. A csengeri Confessiot a kálvinisták kül-. 
földre is elküldték, igy kapta meg azt Béza Skaricától s irta a 
Dialogi Graeci Athanasit munkáját az unitáriusok ellen, igérve 
Skaricának, hogy egyházának érdekében mindig szivesen áll 
rendelkezésükre. A további külföldi segitségre azonban ezúttal 
nem volt szükség, mert a magyar kálvinista irók meglepő ter- 
mékenységet mutattak. Károlyi Péter Brevis erudtla et perspicua 
explicatio és Az egy igaz Istenről és a Jézus Krisztusnak Isten- 
ségéről és Fiuságáról való könyvek-kel; Hellopeus 7ractatus-ával 
hadakozott. Mindkettőjüknek előbb Sommer, majd Dávid felelt. 
Jelentősebb volt Melius munkássága, ki három könyvet irt. Az 
egész szentirásból való tudomány és a Principia czimüek Melius 
régi módszere szerint készültek; Az igaz szentirásból kiszedett 
ének , Az Hunyadi János éneke" nótájára azonban új, mert 
Meliusnak első verses irata. Igaz, hogy csak részben eredeti, 
mivel Az egész szentirásból való igaz tudomány-ának Dávid 
Dehortatio et deseriptio Dei tripersonati-ja mintájára készített 
versbeszéde. Hangja a megszokott sértő, mint ez alkalommal a 
Károlyi prédikácziójáé 15. 

A csengeri zsinatra nem mehetvén el, Dávid a szept. 5.-re 
összehivott marosvásárhelyi zsinaton kivánt Meliusszal mérkőzni. 
Sajnos, e zsinatról a vitapontokon kivül semmi értesitésünk 

Te szam ETT Tea 


262 UNITÁRIUS POLEMIKUSOK MAGYARORSZÁGON A XVI. SZÁZADBAN. 


nem maradt. A következmények azonban azt sejtetik, hogy ez 
alkalommal új ellenfél is jelentkezett a római hitüekben. Külön- 
ben nem tudnók megérteni, miért kellett 8 könyvet is irni elle- 
nük. Egyik volt a Sommeré (Theses), másik a Dávidé (Köny- 
vecske az igaz keresztyéni keresztségről és a pápa Antikrisztusnak 
majmozásáról), harmadik a Heltaié (Háló). Az utóbbi kettő for- 
diítás. Mire e könyvek forgalomba kerültek, az unitárius egyház 
nagy veszteséget szenvedett: főpatronusa, a fejedelem, meghalt. 
Irodalomtörténeti szempontból ez esemény nevezetes 1. Sommer 
szép elégiái miatt, 2. azért, mert a későbbi hitviták egészen más 
irányt vettek. Báthory Istvánnal a római katholikus uralom 
kerekedett felül, a protestáns irók lassan-lassan elnémultanak. 
Az a két hatalmas alkotás, mely Dávid ezidei gondolkozásának 
foglalatja: Az egy ő magától való felséges Istenről és az ő igaz 
Fiáról és Az egy Atya Istennek és az ő áldott szent fiának lIsten- 
ségekről,! immár csak határjelzőül szolgálhatott a nagynevü szerző 
dicsősége fejlődésének, mert úgy ő, valamint vallása szeren- 
cséje ettől kezdve hanyatlóban. Hiába a lelkiismeretről hozott 
törvény, az idők folyását erőszakosan meggyorsítni nem lehet. 
Még mindig a XVI. században vagyunk: eujus regio, ejus 
religio. 

Még csak egy könyvet s egy levelet emlitünk meg e 
korból, aztán lezárjuk e fejezetet. A könyv Károlyi Péter Brevis 
Explicatiojára Sommer Refutatioja; a levél Dávidé s Palaeolo- 
gushoz iratott. Sommer könyvében Dávidnak Krisztus nem 
imádása tanát értelmezi, a levél e tant először határozza meg. 
Hogy mit jelentett akkor a De non invocando Christo tanitani, 
igen helyesen ismerte fel Pokoly, midőn igy magyarázta : , Dávid 
arra az eredményre jutott, hogy a trinitárius felfogást csak 
akkor lehet sikerrel megostromolni, ha azt tanitják, hogy a Fiu 
nemcsak számban, de lényegében is különbözik az Atyától. 
Vizsgálódását arra a pontra irányította tehát, hogy vajjon a 
szentirás hasonszerüségei (analogiái) megengedik-e ezt a követ- 
keztetést ?" 

Azonban — s ez kortörténeti szempontból fontos — ,nem 
lehet többé az igazságot bátorságosan vizsgálni — irja Dávid 


! E müvében felel Dávid, Károlyi Péternek ,Az egy igaz Istenről" 
való prédikáczióira. V. ö. Kanyaró: Protestáns vitairatok (i. h.), 334— 
335. I. , Az egy őmagától való" Meliusnak szól. 

Palacologusnak —; hogy pedig nyilvánosan is valljuk, a mit 
hiszünk : arról jobb, ha hallgatok". . . . 1572 deczember 15.-én 
meghalt Melius ! 

Foglaljuk össze a Dávid s Melius közti polemiák jelen- 
tőségét. 

Laskói Csókás Péter De homine magno (1585) ez. könyvé- 
nek tanusága szerint Meliust 1557 végén Wittenbergből azért 
hivták haza, ,hogy a szentháromságtagadók ellen küzdő hazá- 
nak segítségére legyen". Tehát — s Zoványi! éppen ezt hagyja 
figyelmen kívül e kifejezés birálatakor a Stancaro támasz- 
totta viszály lecsöndesitése volt első egyházi megbizatása. Nem 
tudjuk, milyen idős volt ekkor. Révész hajlandó hinni, hogy e 
meghivatás foglalójául már előbb kivívta a köztiszteletet. Zoványi 
ellenkező véleményen van. Bármelyik részen álljon is az igazság, 
annyi tény, hogy Dávid is, Melius is Stancaro ellen való küz- 
delemben lép a protestáns polemika terére. Ám, különböző elő- 
készülettel. Melius a tolnai iskolában tanulván, protestáns taná- 
roktól nyerte első kiképeztetését s ha lelke gyülölte a római 
katholikus hitet, melyhez őt semmi nem kötötte, a megvetés 
erejével tette azt. Dávid átfejlődött, neki mindig éreznie kellett 
az evoluciót hitváltoztatásaiban s ez érzése tiszteletre ösztönözte 
legindulatosabb vitáiban is. 

Állandó jellemük megértésének ez a magyarázata. Melius 
vitáinak karaktere heves, fékevesztett, mint olyan emberé, ki 
föltétlenűl s vakon hisz igazságában. Dávid a legkritikusabb 
pillanatokban sem ragadtatja el magát, szinte félvén, nehogy 
egy újabb pillanat előbbi véleményének megjobbítására, meg- 
változtatására kényszerítse. Melius hitének erősségeire szegzi 
tekintetét, Dávid minduntalan a gyöngeségeket látja. Csak 
természetes, hogy Melius ,az elmélkedést, okoskodást ép úgy 
megvetette, mint a szépség erejét, az elokvenczia pompáját. 
Komolyan, világosan szól, ritkán színtelen vagy untató; de 
izlése zordon, ereje durvasággal vegyűl s az ótestamentom leg- 
sötétebb lapjaira emlékeztet". Dávid a Rövid útmutatásban 
köszöni ellenfeleinek, hogy oly kiáltásokat tőnek ellene, s az 
ő nézetük szerint hamisan, mindenütt eretneknek kiáltották ki; 
meri ha ezt nem teszik, talán —- mint eddig is — az Isten 


1: Zoványi: Tanulmányok, stb. Melius Péter ifjusága. 
3: Horváth Cyrill jellemző szavai. 

igazságát magába eltemette volna. Mi egyéb ez, mint a pole- 
miáknak szankczionálása az igazság kifürkészése végett? I 

Azonban Melius is szerette a vitatkozást, ha a győzelemért 
is, ,mert Krisztus nem a harczolónak, hanem a győzőnek itéli 
oda a jutalmat". Ezért nem elégszik meg a prédikátorsággal, 
sőt a szóbeli vitákkal sem. ,Átkozottak, a kik azt mondják: 
no, a mit én tudok, prédikálok, meg nem irom a maradéknak. 
Hallod-e, hogy atyáknak hí minket az Úr, vetőknek : hát vala- 
mit hagyjunk a fiaknak; vessünk, hadd jusson a maradékoknak 
is. Mert valakik prédikácziókat irtok a maradékoknak igazán 
és az irást magyarázzátok, több hasznot tesztek, hogy nem a 
kiáltó szóval, mert az csak a jelenvalóknak használ". Ez elv 
alapján mozgósítja egyházának minden pennaforgató emberét. 


3. Svcinus Faustusszal. 


Az 1571.-iki marosvásárhelyi országgyűlés elismerte az 

unitárizmust, az 1576 jun. 28.-iki meggyesi partium pedig az 
. unitárius superintendentiát törvé dentiát törvényesítette, Dávidot jelentvén ki 
az első püspöknek. A ezél tehát, melyért Dávid oly sokat küz- 
dött, el volt érve. Hanem az eredmény a gyakorlatban távolról 
sem volt oiyan kielégítő, minőnek remélte. Az, hogy a biblia 
megbizható leforditására előbb Máté lengyel tudós, majd Palae- 
ologus Jakab elnökletével bizottságot szervezett; valamint, hogy 
Istendicséreteket fordítottak! templomi használatra, csak külső 
segitsége volt az egyháznak. Mi volt az unitárizmus ekkor? 
Bár ez elnevezéssel jelölték meg, tulajdonképpen antitrinitári- 
usság vala; létjogosultságát az ellentét adta. Dávid jól érezte, 
hogy új egyháza a reformálás fél útján meg nem állhat. Hiszen 
a Kálvin egyházának erőssége sem a háromság volt, hanem 
az a viszony, mely az egyház s társadalom között keletkezett. 
Melius törekvéseiben is ez a fontosabb, bár maga nem egyszer 
hajlandóbbnak mutatkozott a bibliában való vakhit apostolává 
válni. Az unitárizmus tényleges alapjának megteremtése várt 
Dávidra; oly irányu munka, melyre a Palaeologushoz irott 
levélben történik említés. A mikor Dávid e munkára vállal- 


: Uzoni-Fosztó egyh. tört. I. 6391., Jakab E.: Dávid F. BR. I. 516 
223. V.ö. Nagy János: Ker. Magv. 1871. 93—126 1. (, Az unitáriusok énekes 
könyveiről".) 

kozott, egyike lett az emberi haladás martyrjainak, ki többre 
becsülve környezetét a valóságnál, az igazság kérésének szabad- 
sága czimén azoknak segitségével vágyott önnön keblének meg- 
nyugtatására, kik őt többé meg nem érthették. Nem Blandrata, 
nem Báthory, nem is Socinus buktatták meg Dávidot, hanem 
a a marosvásárhelyi országgyűlés, a mely az antirinitárizmus 
do dogmatizálását kivánta, ez által merevvé tévén a ALA 
unitárius gondolatot. 1 üz ! 


. veszes SÁT helyi országgyűlés a sociniánus unitárizmust tör- 


vényesitette. De hát mi volt ez? A bibliában sehol sincs meg- 
irva, hogy az egy isteni lényben három személy van, valamint 
az sincs, hogy a Krisztus egy személyben kettős természet. 
Úgy kén ezt érteni, hogy egy személyben nem lehet két töké- 
letes természet, kövötészőleg a Krisztus sem egyesitheti önlé- 
nyében a végtelen és változhatatlan természetet a végessel és 
változóval. Krisztus tehát vagy csak Isten, vagy csak ember. 
Melyik ezek közül? Az tény, hogy Krisztus élt, szenvedett, 
meghalt; egyéniségének egyik jelzője tehát a véges, a halandó. 
Ennélfogva Krisztus ember volt. , Midőn a socinanusok az egyház 
christologiájának ily fordulatot adtak, ez által egyszersmind 
ellentétbe kerültek János evangelista logos-ának égből való 
származásával (1 :1—14.). S minthogy a plátói és philói logos 
theoriáját nem fejtették ki kellőleg, nem magyarázták meg, 
hogy az ember az isteni dolgok ismeretére nem közvetítők, 
hanem saját lelke által jut el: ezért, midőn az a kérdés merült 
fel, honnan nyerte Krisztus mindazt, a mire az embereket tani- 
totta ? a 2. Móz. 19. és 20. részei alapján az empirizmushoz 
fordultak s ennek segélyével azt felelték, hogy Isten tanitotta 
meg Jézust mindazokra. Még pedig olyformán, hogy miként 
Mózes háromszor ment fel a sinai hegyre Istenhez a törvény 
kihirdetése előtt, úgy Jézus is felment az égbe és ott őt Isten 
mindenre megtanitotta. E sociniánus nézet szerint tehát Jézus 
nem egyéb oly embernél, a ki legfőbb prófétai tiszttel van fel- 


ruházva. 5 mivel próféta, ezért Sszetintök Jézust segitségül is 


lehet hivni". (L. Simén D. kitünő czikkét Ker. Magv. 1872.) 
Dávid Ferencz más véleményen volt. Ő ragaszkodott azon 
bibliai kijelentésekhez (5. Móz. 6 : 4., Márk. 12 : 29.), me lyekben 


1 Ezzel csak az u. n. lélektani okra kivánok rámutatni. Hogy Blan- 


dratának mennyi része volt Dávid elbukásában, alább részletezem. 
19 
Keresztény Magvető 1909. 

Isten ,egyetlen Úr"-nak van nevezve s ,csak őt szabad illetni 
vallásos tisztelettel". Ezen egyistenségi elméletet minden meg- 
sértéstől védelmezte. Abban, hogy Krisztust is segitségül lehet 
hivni, a monotheismus megsértését láttarsazt-határozottan visz- 
szaútasitotta, hirdetvén, hogy jChristus non est invocandus.íkiz 
által pedig megsértette a törvényesitett sociniánus unitárizmust. 
Paptársai: Hunyadi Demeter, Szathmári István, Basilius és 
Eppel, főleg azonban Blandrata arra kérték, hogy — ám higyje 
ő azokat, de legalább — ne tanitsa, ne terjeszsze. Dávid e — kor- 
történeti szempontból — határozottan jóakaratu figyelmeztetést 
a lelkiismeretszabadságra való hivatkozással ridegen visszaúta- 
sitotta. Blandrata socinianus hiveivel egyetértőleg utolsó kisér- 
letre határozva magát, saját költségén Baselből Erdélybe hivatta 
Socinus Faustust, Laelius öcsesét a végett, hogy győzze meg 
Dávidot újitásának helytelen voltáról. 1578 októberében érkezett . 
meg Socinus s Dávid házában szállásoltatott el. Aztán meg- 
kezdődött az 1579 ápriliséig tartó vita. Dávid de non invocando 
Christo hitére Socinus azt felelte, hogy .a Krisztus segitségül 
hívása egyáltalában nem veszélyezteti az ó- és új-testamentum 
monotheismusát. Egyfelől azért, mert Krisztusban tulajdonképpen 
nem őt magát imádjuk, hanem Istent, a ki őt hatalommal 
ruházta fel. Másfelől azért sem, mert senki sem köteles Krisztust 
segitségül hivni. Izt tenni vagy nem tenni mindenkinek szabad- 
ságában áll úgy annyira, hogy a ki elég erősnek érzi magát a 
hitben arra, hogy egyenesen Istenhez forduljon, az ezt mindig 
megteheti. Krisztus segitségül hivása csak arra való, hogy 
minket a hitben megerősitsen", 

Dávid e közvetitő magyarázatot nem tartotta kielégitőnek 
s tovább megmaradt állitásánál. Socinus látva, hogy fáradozása 
sikertelen, értesítette erről Blandratát, hatásosabb argumentumot 
ajánlva figyelmébe : a fejedelmi megintést. Blandrata megfogadta 
a tanácsot. 

Socinus küldetése ezzel véget is ért. 


4. Blandratával. 


Alea jacta est. Az út, mely Dávid irányát jelzi, meredek 
örvényhez ért. Az igazság fáradhatatlan útasa rálépett a szélső 
kőre. Vajjon elég erős lesz nem tántorogni, megrettenve visz- 
szatér-e avagy elkáprázva önnön merészségétől, szédűlten zuhan 

alá? Egy pillanatra mintha a hangulat elnyomta volna a józan 
észt: Dávid belenyugszik a lengyel socinianusok itéletébe. Az 
elcsigázott test hát pihenni kiván. De tudhat-e ura lenni a test 


a léleknek? . . . És Dávid fogadása ellenére összehívja az 1579. 
febr. 24.-iki tordai zsinatot; daczolva mindenkivel nehány hívén 
kivül, hiszen — mint zsinathívó levelében írja — ,a proféták 


és apostolok tudományán épült tanokat szél és habok el nem 
sodorják s Isten igéje, mint élő tüz, mely élesebb a kétélű 
kardnál, oly mély gyökeret vert az emberi szívben, hogy azt 
onnan kiszaggatni nem lehet." 

A hir hallatára Blandrata siet a fejedelemhez e szósze- 
gésen való megbotránkozásának kifejezést adni. A fejedelem, 
a törvények legfőbb őre, teljesiti kötelességét. Az áprilisi ország- 
gyülés — mint egykor Judeában — összeűl igazságot tenni. 
Blandrata — Péter! — megtagadja barátját. A. partium egyér- 
telműleg halált kiván az innovatorra,. . . 

Elmondjuk-e a már ekkor SZIK béna végső erőfeszi- 
tését, a könyörületes Trauzner Lukács önfeláldozó készségét? 
Szavunk elhal a lármában, melyet Hunyadi Demeter, Eppel 
János, Eppel István, Bonus Lukács s Blandrata — e régi pajtások — 
tiltakozása üt. Avagy bemutassuk az innovator vitairatait, melyek 
vitát többé nem provokáltak, mert a kik olvasták, nem az igaz- 
ságot látták bennük, de a törvény szövegétől való eltérést s 
épen ezért nem meggyőzni, de megfenyittetni akarták azok 
szerzőjét. A hosszú s kínos gyulafehérvári vitában Dávid minden 
barátja redukálja szabadelvüségét. Blandrata az első, ki nyiltan 
bevallja, hogy állása biztosítása végett teszi ezt; követi őt 
Hunyadi Demeter, az új ,plebánus, ötven paptársával s Dávid 
egyedül maradt. Kimondatott már az is, "hogy életét csak elveivel 
válthatja meg. Elérkezett hát a pillanat, amelyben meglátszik 
hitének ereje. Emlékszünk, hogy Egri Lukács hasonló hely- 
zetben elfogadta a ,törökbékét". Dávid lelkében nagyobb volt 
az igazság ereje. , A pápák kardja, a kereszt s a halál képe, 
semmi sem fogja az igazságot útjában feltartóztatni" — mondja 
s meghal 1579. nov. 15.-én a dévai vár börtönében. 


(Folytatása következik.) 


DR. BoRBÉLY [8ZTvÁN. 


Jo 


Egyházfőtanácsi gyűlés. 
(Ang.29. 30. 81.) 


I/ Ferencz József püspök megnyitó beszéde. 


Méltóságos és Főtisztelendő Egyházi Főtanács ! 


Hálával eltelve lelkemben az isteni Gondviselés iránt, hogy 
áldó kezét e lefolyt egyházi évben is egyházunk felett tartva, 
az ő segedelmével annak előmenetelét munkálnunk megengedte, 
az atyafiságos szeretet melegével üdvözlöm jelen egyházi főtaná- 
csunknak egybegyült tagjait s megnyitó beszédemet azzal kezdem, 
a mivel a mult évit végeztem volt, a ,Ne temere" czim alatt 
ismeretes pápai decretummal. Csakhogy most úgy beszélhetek 
arról, mint egy fejünk felett tovatünt sötét fellegről, mely pusztitó 
villámokat rejtett magában, de szerencsére elvonult a nélkül, 
hogy viharban tört volna ki. Mert a mint méltóztatnak tudni, 
a pápa ezt a decretumát a róm. kath. püspökség közbenjárására 
visszavonta. Tisztelet érette a főpapságnak. De remélem, hogy 
ez érdeméből semmit sem vonok le azzal, ha azon megyőző- 
désemnek adok kifejezést, hogy ezen hazafias munkásságban 
nagy segitségére volt az az általános felháborodás is, mely e 
decretum iránt országszerte nyilvánult. 

Sajnos azonban, ezzel még nincs vége annak a veszedelem- 
nek, a mely a Ne temere-vel fenyegetett. Szerintem még a 
pápának a róm. kath. főpapság közbenjárására tett engedményét 
sem lehet egészen a deeretum visszavonásának tekinteni. Csak 
olyan megkerülése ez annak, a mennyiben tekintettel a fenn- 
forgó kivételes körülményekre, helyet adott a főpapság azon 
kérelmének, hogy a , Provida" szóval kezdődő s eredetileg csakis 
Németországnak szóló pápai constitutio Magyarországra is kiter- 
jesztessék s egyúttal kijelentette, hogy mindazokat a vegyes 
házasságokat, a melyek Magyarországon a Ne temere életbe 
léptetése óta e ezimen érvénytelenül köttettek, érvényeseknek 

nyilvánítja. En részemről ez engedményben is sérelmet látok 
a vallásegyenlőséget biztosító országos törvény s a házasság- 
kötéseknek ugyancsak országos törvény által történt rendezése 
szempontjából. Hiszen egy országos törvényhez, úgv gondolom, 
nem szükséges pápai engedmény. De a mi most megdöbbentőbb 
lehet a decretumnál is, ez az az instructio, a melyet a róm. 
kath. püspöki kar a vegyes házasságok érvényét elismerő pápai 
decretum véghajtása tárgyában a klerushoz kiadott s a mely 
nem éri be azzal, hogy a róm. kath. lelkészeket arra hivja fel, 
a mit eddig is gyakoroltak, hogy hiveiket, a mennyire csak 
lehet, a vegyes házasságoktól visszarettentsék s az ilyen házas- 
ságokat minden alkalmas eszközzel megakadályozni igyekezze- 
nek, ha pedig ezt el nem érhetnék, akkor minden erővel azon 
legyenek, hogy mindkét nemü gyermekeiknek a kath. vallásban 
való nevelése biztosíttassék. Ennyivel, mondom, be nem érve, 
a róm. kath. püspöki kar tovább megy s instructiojában szó- 
szerint ezeket mondja: , A mi pedig azokat illeti, a kik a meg- 
kivánt biztosítékok megadása és az egyház engedélyének kiesz- 
közlése nélkül kötnek vegyes házasságot, különös gondjaitokba 
ajánljuk őket. Semmi fáradságot nem sajnálva arra törekedjetek, 
hogy buzgólkodástokkal, eszélyességtekkel és leleményesség- 
tekkel — ismétlem — eszélyességtekkel és leleményességtekkel — 
az ily eltévedt juhokat jobb meggyőződésre vezessétek. Azokat 
a katholikusokat, a kik tiltott módon és meggondolatlanul ilyen 
házasságra lépnek, alkalmas időben intsétek, hogy bűnbánatra 
indittatva, a magukra és származandó gyermekeikre vont lelki 
veszedelmet elháritani törekedjenek, főként pedig, hogy gyermeke- 
iknek katholikus neveltetéséről lehetőleg gondoskodjanak. Mert, 
bár a polgári törvények és főként az iskolai szabályzatok az 
ilyen gyermekek katholikus neveltetését nehézzé teszik is. de 
hogy nem teszik lehetetlenné, a mindennapi tapasztalat eléggé 
bizonyitja. A mennyiben pedig az ilyen katholikusok bűneiket 
meg nem bánnák és azokat, a miket az egyház, a mikor a 
vegyes házasságokat megengedi, el nem mulaszt megkivánni, 
teljesíteni nem volnának hajlandók, az ilyenek kétségtelenül 
teljességgel méltatlanokká teszik magukat a feloldozásra". 

Hát ez, Mélt. és Főt. egyházi főtanács, egy kicsit talán 
mégis sok. Hiszen ez az instructio, szerintem, még több veszélyt 
rejt magában, mint a mennyit a , Ne temere" rejtett. Mily szép 

lenne, ha most az alsó klerus fordulna főpapságához azzal a 


kéréssel, hogy ne kivánja tőle az instructioban " foglalt rendel- 


kezések végrehajtását. Mert, ha ezeket a rendelkezéseket telje- 
sitik, akkor, méltán ellenük fordul az egész közvélemény, mint 
a felekezeti béke megrontói s a családi élet boldogságának meg- 
zavarói ellen. Hogyan?! Hát a reversalissal sem éri be a római 
egyház? s azokat a vegyes házasságban elő róm. katholikusokat, 
a kik reversalist nem adnak, még a bűnbocsánatban sem részesiti, 
ha gyermekeiket még az országos törvény kijátszásával is a 
katholikus vallásban nem neveltetik?! Vajjon mit mondana 
erre a Krisztus, a kit pedig szeretnének egészen maguknak 
foglalni le, de a ki még az igazán bűnbeesett asszonynak is 
megbocsátott? S én szeretem hinni, hogy a római klerus a 
maga egészében nem is fogja a püspöki kar instructioját fölébe 
helyezni a Krisztus tanitásainak. Hazafiságukat is többre becsü- 
löm. Következőleg a felekezeti békét s ezzel hazánkat az 
instructioból fenyegető veszélyt is majd csak elháritja fejünk 
felől az isteni Gondviselés. Mindazáltal nem mulaszthatom el 
én is figyelmeztetni lelkészeinket, hogy legyenek résen, ne 
hunyják be szemeiket, hanem kisérjék figyelemmel a római 
klerusnak adott utasítások eredményét. Azt nem mondom, hogy 
igyekezzenek a szeget szeggel verni vissza, de ne is dugják 
össze a kezüket s a hol a szükség parancsolja, legyenek készen a 
küzdelemre is egyházunk érdekeinek megvédésében, Isten orszá- 
gának, mely az igazságban áll, terjesztésére. 

Nem szivesen terjeszkedtem ki ezekre ennyire, de mulasz- 
tásnak tartottom volna elhallgatni, a miket mondottam. Örvendek 
azonban, hogy ezeknél kedvesebb dolgokról is szólhatok. Ide 
tartozik mindenesetre az, hogy a mi mult évi főtanácsunk 
alkalmával csak reményként állt lelkünkben, az 1848. évi XX. 
t.-ez. alapján a törvényhozás egyházunk részére is 120.000 kor. 
évi államsegélyt szavazott meg s azt a Nmgs. vallás- és köz- 
Oktatásügyi Miniszter úr a f. évre ki is utalta. Nem tagadom, 
hogy felterjesztéseink után, a melyekben egyházunk szükség- 
leteit kimutattuk, többre is számithattunk volna. De a mellett, 
hogy gondolatom szerint, ezzel még nincs elzárva az útja annak, 
hogy az állam e czimen az egyházakat s igy a mi egyházunkat 
is idővel további segélyben részesítse, tekintettel különösen 
arra, hogy megelőzőleg élvezett egyházi állmsegélyünk alig 

2 évvel ezelőtt 42 ezer koronáról 100 ezer koronára emeltetett, 
a mi tudomásom szerint is tényleg befolyt a szóban levő 120.0( J0 
korona segélyösszeg megállapitására, azzal mégis meg lehetünk 
elégedve, sőt hálás köszönettel tartozunk azért úgy a törvényhozás- 
nak, mint az az iránt előterjesztést tett vallás- és közoktatás- 
ügyi Miniszter, Gróf Apponyi Albert úr őnagyméltóságának, 
annyival inkább, mert a mi egyházunk mindez ideig még nem 
kényeztetett el annyira, hogy az állammal szemben túlzott 
követeléseket engedhessen meg magának. Ezen 120.000 korona 
felhasználására nézve az E. K. Tanács egy javaslatot készitett, 
mely a főtanács eleibe fog terjesztetni s tekintettel arra, hogy 
azt a javaslatot az E. K. Tanács a legnagyobb körültekintéssel 
és megfontolással készítette, remélem, hogy azt minden lénye- 
gesebb változtatás nélkül, sőt talán a maga teljességében elfogadja 
az egyházi főtanács is. Lehet, hogy ez a javaslat nem fog 
kielégiteni minden helyi és személyi érdeket, de erre aztán nem 
tudom, hogy a mai felcsigázott igények mellett hány 100.000-re 
lenne még szükségünk. Részemről nem tudok elég hálát adni 
Istennek, hogy megértem azt az időt, midőn ezzel az állam- 
segélylyel egyházunknak sok oly szükségét, a mit régóta érzünk, 
legalább enyhithetjük s ha mérsékelni tudjuk vágyainkat és 
igényeinket, ha nemcsak a mát nézzük, hanem a holnapra is 
gondolunk, akkor soha több bizalommal nem lehettünk egy- 
házunk jövője iránt, mint most. 

Az államsegélylyel most már komolyan foglalkozhatunk 
papnevelő-intézetünk fejlesztésével is, a minek szükségét régóta 
érezzük. Nem egyszer történt ez iránt felszólalás is. De a leg- 
ékesebb szónoklatokkal sem sokra megyünk semmiben, ha nincs 
meg az ahoz megkivántató erő — a pénz. A tudományt sem adják 
ma ingyen. Sőt sajnos, de mint minden egyébnek, úgy ennek is 
az ára felemelkedett. Mindazáltal, a mint mondám, az állam- 
segélylyel most már komolyan foglalkozhatunk papnevelő-inté- 
zetünk fejlesztésével, magasabb szinvonalra emelésével, a mint 
ezt ezen intézetnek s ezzel egyszersmind egyházunknak érdeke 
megkivánja. Ehez képest az E. K. Tanács, figyelembe véve az 
egyházkörökből ez iránt beérkezett véleményeket is, egy javas- 
latot is készitett, mely jelen főtanácsunkon tárgyalás alá f0g 
kerülni. Lehet, hogy ez sem fog mindenkit kielégíteni, hogy 
lesznek, a kik még többre számitottak és többre is vágyakoz- 

nának. Szerintem pedig, ha csak ezen javaslat szerint rendezhetjük 
is be papnevelő-intézetünket, oly nagy lépést teszünk annak 
fejlesztése érdekében, a minőre egy pár évvel ezelőtt sem 
gondolhattunk. Igen természetes azonban, hogy ez a javaslat is 
egymagában nem sokat fog érni. Egy ügyet sem pusztán a 
rendszabályok, a programmok visznek előre, hanem az emberek, 
kik annak szolgálatában állanak s azért mindent megtesznek. 
Azt a czélt is, a mit az illető javaslattal elérni óhajtunk, pap- 
nevelő-intézetünk magasabb szinvonalra emelését csak úgy érjük 
el, ha azok, a kik most és a jövőben is szolgálatában lesznek, 
teljesen átadják magukat a munkának, mely elhivatásuknál fogva 
a mellett reájuk vár s erejüket és tehetségüket nem forgácsol- 
ják el, hanem amaz egy szükséges dologra irányitják, a mely 
reájuk bizatik ; — mindezt a legnagyobb bizalommal remélve, 
el is várja mindenkor egyházunk. 

Birtokaink kezelésének ügye jelen főtanácsunknak is egyik 
legnehezebb és legfontosabb kérdése lesz. Nem terjeszkedem ki 
a mult évi főtanácsnak ez iránt hozott határozatára, valamint 
az B. K. Tanácsnak e határozat értelmében tett intézkedéseire 
és eljárására; mert ezek mind az ügy tárgyalására tartoznak s 
annak rendjén elő is fognak terjesztetni. Csak annyit kivánok 
tájékozásul előre bocsátani, hogy az E. K. Tanács csaknem 
egyhangulag hozott határozatával birtokainknak haszonbérben 
leendő kezelését javasolja. Tehát jóformán ismét csak ott vagyunk, 
a hol mult évi főtanácsunk alkalmával voltunk, hogy meérle- 
gelnünk kell a házi kezelés és a bérleti rendszer előnyeit és 
hátrányait, hogy ahoz képest dülőre jusson már ez a kérdés. 
legyiknek, mint a másiknak lesznek szószólói s erre szükség is 
van. Mert csak az ellentétek szembeállitásával tünik ki a jó 
felett is a jobb. Pedig nekünk egyházunk érdekében e kérdésnél 
is a legjobbat kell keresnünk s a lehetőleg meg is találnunk. 
A legjobb keresésénél azonban vezessen mindnyájunkat a 
nyugodt megfontolás; mert a lázas szenvedély és az egyoldalu 
elfogultság különben sem jó tanácsadók. 

A tárgysorozatban még több különös fontossággal biró 
tárgyra mutalhatnék rá, de tekintettel az idővel való gazdál- 
kodásra, az B. K. Tanácsnak csak azt a javaslatát kivánom 
még kiemelni, a mely szervezeti törvényünknek egyházi taná- 
csosok választására vonatkozó rendelkezésének módositását fog- 

lalja magában. E javaslat ezélja az, hogy mivel szervezeti 
törvényünk szerint annak megállítása óta világi részről alig 
tudtunk évenként egy-két egyházi tanácsost választani; holott 
évről-évre jelentékenyen szaporodnak egyházunknak olyan világi 
tagjai, a kik állásuknál szintúgy, mint értelmiségüknél fogva, 
méltán igényt tarhatnának az egyházi tanácsosságra, de nekünk 
is szükségünk van reájuk, hogy tanácskozásainkban részt vegye- 
nek s egyházunk ügyei iránti érdeklődésüket ez által is fokozzuk, 
e régóta érzett bajt a szervezeti törvény vonatkozó rendelkezé- 
sének módositásával a lehetőleg enyhitsük. Nem kétlem, hogy 
a javasiat tárgyalása rendjén a szervezeti törvénynek ajánlott 
módositása köztetszéssel fog találkozni. 

Ezek után tanácskozásainkhoz arra jogosított atyámfiai 
kitartását, türelmét s felszólalásaikban egymás véleményének 
tiszteletben tartását és tárgyilagos nyugalmat, Istentől pedig 
az ő segedelmét és jóra vezérlő szent lelkét kérve, jelen főtanácsi 
gyűlésünket megnyitottnak nyilvánitom. 


II. Püspöki jelentés. 


Méltóságos és Főtisztelendő Egyházi Főtanács ! 


Evi jelentésemet, mely Isten kegyelméből a 33-dik, van 
szerencsém a következőkben tenni meg : 

1. Belső embereink változását illetőleg mindenek előtt 
örömmel jelentem, hogy mult évi főtanácsunk Füzesgyarmat 
és Petrozsény központtal két körlelkészet felállítását határozván 
el s az E. K. Tanács azokat ajánlatomra szervezvén, Füzes- 
gyarmatra Kiss Sándor lelkészjelöltet, Petrozsénybe Kiss Károly 
polgárdii lelkészt rendeltem ki. E lelkészi állásokkal eddigi 111 
lelkészi állásunk 113-ra emelkedett. 

Lelkészeknek rendeltettek még: Kisgyörgy Imre lelkész- 
jelölt Magyarzsákodra ; Bartók Géza ugyancsak 1. jelölt Polgár- 
diba; kántortanitóknak: Kendi István okl. tanitójelölt Harang- 
lábra, OlátrrAntak-okl:-tan: jelölt--ideiglenesen-Füzesgyarmatra, 


"Pálffy Géza okl. tan. jelölt Hetesre, egyszersmind lévitának iss; 


kántoroknak: Pál Mihály áll. isk. tanitó Kolozsra, Asztalos 
Ferencz áll. isk. tanító Medesérre, Kiss Károly áll. isk. tanitó 
Vargyasra; tanitónak: Kádár Balázs hetesi kántor-tanitó az 
alamori , László" tanyára, mely állás a Vallás- és Közoktatás- 
ügyi Miniszter urnak e czélra kilátásba helyezett évi 900 korona 
államsegélylyel szervezett uj állás. Belső emberi állás ez idő 
szerint ürességben egy sincs. Ellenben 12 lelkészjelöltünk várja 

alkalmazását. Mikor lesznek ezek elhelyezhetők? nem tudom. 
Hacsak idősebb s 40 évi szolgálatukat már túlhaladott lelkész 
afiai, tekintettel arra, hogy a nyugdij is Isten kegyelméből 40 
évi szolgálattal már oly tisztességes összegre emelkedett, hogy 
a mikor lelkészekké lettek, összes jövedelmük sem tett ki annyit, 
nyugalomba nem lépnek, a mi némelyekre nézve nemcsak azért, 
hogy másoknak helyet adjanak, hanem egyházunk érdekében 
is kivánatos lenne. Tanitó- és tanitónőjelöltünk is feles számmal 
van. S itt még érzékenyebben vagyunk fenyegetve azzal, hogy 
alkalmaztatásukért némelyek vallásukat is elhagyják, ha kilátásuk 
van arra, hogy ily módon valamelyik más felekezet iskolájánál 
alkalmaztatást nyerhetnek, a mire már több példa is volt. 
Részemről mirden lehetőt megteszek, hogy az ilyen állás nélküli 
tanitó- és tanitónőjelöltek, a kiket közelebbről össze is irattam, 
az állami iskolákhoz bejussanak, a hol vallásuk változtatására 
nincsenek kényszeritve s nem egy esetben sikerült is egyiknek- 
másiknak segitégére lennem. De sajnos, a tultermelés ezekben 
is oly nagy, hogy minden egyes állásra tömeges lévén a pályázó, 
csak nehezen helyezkedhetnek el az állami iskoláknál is. Fele- 
kezeti iskoláinknak száma pedig még mind apad. Mert azok- 
nak államosítása iránt még azon egyházközségeinkben is, a 
melyek egy kis áldozatkészséggel mégis csak fentarthatnák 
felekezeti iskolájukat, igen nagy jelenleg is a hajlandóság. Van 
eset rá, hogy a hol az állam 900 koronával járul a tanitói 
fizetés kiegészítéséhez, a hiányzó 30—4O koronáért is kérdést 
csinálnak. Nem örömest tártam fel mindezeket, de elhallgatni is 
mulasztásnak tartottam volna. Csak annyit teszek még hozzá 
ezekhez, hogy a vall. és közokt. ügyi Miniszter urnak a közok- 
tatás állapotáról 1907-ről az országgyűléshez beadott jelentése 
szerint az állami elemi iskolánál 144, a községieknél 34, tár- 
sulatinál 1, együtt tehát 179 unitárius vallásu tanitó s részint 
tanítónő van alkalmazva, a mihez hozzáadva a mi felekezeti 
iskoláinknál levő 44 tanítót, összesen 223-ra megy a vallásunkon 
levő tanitók és tanitónők száma. Gondolatom szerint tehát nincs 
okunk panaszra a miatt, hogy vallásuk miatt ezen a pályán is 
nem boldogulhatnak ifjaink. Csak a mint modám, a tultermelés 


oly nagy, hogy mint más pályákon, oklevelének itt sem veheti 
hasznát mindenki. 

. 2. Az egyházi anyakönyvek és népesedési kimutatások 
szerint 1908-ban 

A) kereszteltetettő a) gut stat 008 


bileágy et 089 
ögyültt -, "2  2IOC Új SZÜlÖKE 
as Több 102-vel, mint 1907-ben. Ezekből házasságon kivül 
200, 1199 tehát 19/-al kevesebb, mint a megelőzött évben. Nem 
hagyhatom itt megjegyzés nélkül, hogy a háromszéki egyház- 

7 körben keresztelt 135 gyermek között a kimutatás szerint egy 
sem született házasságon kivül. Ezt nehéz elhinni. Itt tévedés- 
nek kell lenni. 

ÜdJKSOTT ATA tottsás a ) e Tél, ető GST 
Dkléánye Ae e tt 65Ó 
éGY Ült 27 t ÜLET növendék, 
Több 170-nel, mint 1907-ben. 
0) Összeeskettetett : tisztán unitárius . 400 


NEGYAS [VAJAS SE i SBS 
SGYÜV EN STOP pÁT: 


MODGEZOZÁAL  mintel9g07-ben, 


D) eltemettetett : a) férfi nemből . 764 
bóskembő ke seser00 


SOUL SESSESMELSZÉ Yet 04 t 
Kevcsebb 151-el, mint 1907-ben. 


E) Átállott egyházunkba a) férfi . . . 51 


JÓT tes veezseton sze 19) 

a mi 1404 lélekszám 
gyarapodást mutat. A szülöttek és halottak számát hasonlítva 
össze, gyarapodás csak 643, a mihez hozzáadva az átállásokkal 
nyert 49 lelket, argyarapodás igy is csak 692-őt teszen. A különb- 
ség tehát a két számitás között 712. Ezt azonban könnyen ki 
lehet magyarázni abból, hogy Petrozsényben a körlelkészi állás 
szervezésével csak most jutottunk az ottani bányatelepeken levő 
hiveink pontosabb számbavételéhez, a mi most 1140-ben van 
kimutatva, megelőzőleg pedig alig 2—300-ra ha volt számitva. 
Ez is mutatja, mennyire szükséges volt a petrozsényi körlel- 

készség felállítása. : 
A lelkészi szolgálatok a kimutatások szerint csak Gagyban 
2 és Böződön 1 házasságkötésnél nem vétettek igénybe; a 
gyermekek vallására nézve sem előnyünkre, sem hátrányunkra 
szerződések nem köttettek. De ezért nem mernék jótállani ; mert 
az .országos statisztikai adatok rendesen reánk olvassák itt a 
veszteséget. Azért most is nem tudom eléggé figyelmükbe aján- 
lani lelkész atyánkfiainak a cura pastorális lelkiismeretes gyakor- 
lását. Ez az egyetlen mód, a melylyel védekezhetünk azon táma- 
dások ellen,a melyeknek egyházunk hivei több oldalról ki vannak 
tétetve, de a melyeket, ha lelkészeink elhivatásukat teljes buzga- 

lommal, apostoli lélekkel teljesitik, nemcsak ellensulyozhatnak, 
de győzelemmel vissza is szorithatnak. 

3. A Dávid Ferencz-alapitványnak kezelésem alatt levő 
része, a mely mult évi jelentésem szerint 6522 kor. 53 fill. 
volt. a f. évi junius 830.-iki zárlattal 7227 kor. 14 fill. Gyara- 
podás 704 kor. 61. fill. Még pedig kamatokból, ide számítva a 
közpénztárba kezelt tőke jövedelméből fel nem használt s köz- 
pénztárnok afia által nekem átadott 319 kor. 77 fillért is, 6583 kor. 
TT fill., kolozsvári perselypénzből 25 kor. 84 fill.; Budapesti 
D. F. egylettől 25 kor. A kezelésem alatt levő 7227 kor. 14 fill. 
hozzáadva a közpénztárba beadott, ott kezelt 37829 kor. 52 fillér- 
hez, az alapitvány tesz 45056 kor. 66 fill. A mint már mult 
évi jelentésemben jeleztem, ez alapitványra nézve rendeltetésé- 
nek megfelelőbb használatát illetőleg, bátor voltam egy indit- 
ványt terjeszteni be az E. K. Tanácshoz, a mely jelen főta- 
nácsunk elbirálása alatt fog állani, de remélem, hogy el is fog 
fogadtatni. 

Az , Ezeréves emlékalap", mely ugyancsak a mult évi 
jelentésem szerint 10386 kor. 28 fill. volt, a f. évi junius 830.-ki 
zárlattal 10994 kor. 29 fill. Gyarapodás 608 kor. 01 fill. Még 
pedig kamatban 503 kor. 01 fill. Báró Petrichevieh Horváth 
Kálmán főgondnok úr 14.-ik 100 kor. s Demeter Dénes és neje 
Barabás Emma 3-adszori 5 kor. adományával. Ebből a 10994 kor. 
29 fillérből azonban Jobbágy Miklós fiatal szobrásznak még 
1902-ben az E. K. Tanács 1403—1902. számu meghatalmazásával 
kölcsön adott s még fizetetlen levő 500 koronát levonva, a 
10494 kor. 29 fillért tevő alapitványi összeget a , Kolozsvár- 
megyei Takarékpénztár Részvénytársaság" 8229. számu betéti 
könyvével beadtam az E. K. Tanácsnak a közpénztárban leendő 
további kezelése végett, ezen alapitvány rendeltetésére nézve 
is inditványomat megtéve, a mely szintén jelen főtanácsunk 
elbirálása alatt fog állani s igen örvendeni fogok, ha az is 
tetszéssel fog találkozni s elfogadtatik. 

4. A Báró Baldácsy-alapitvány meghatalmazottainak április 
21-én Budapesten tartott közgyűlésén ez úttal is résztvettem 
Dr. Bedő Albert meghatalmozott társammal. A jövedelemből 
osztalékul egyházkerületenként ez évre is 10.000 korona szavaz- 
tatott meg. Nem tudunk elég hálás kegyelettel lenni e nagy 
alapitó jótevőnk emléke iránt, kinek nagybecsü alapitványából 
más szükségeink mellett most már azon papnéinknak, kiknek 
férjük a belső emberi nyugdijintézet létesítése előtt elhaltak és 
igy semminemü segélyben nem részesültek, ez évre 200 kor. 
segélyt hozhattunk javaslatba, hasonlóan özvegy kántortanitónék- 
nak 100 koronát, kisebb segélyben részesítve még olyan nyug- 
dijjogosult lelkészeink özvegyeit is, a kiknek e czimen nincs 
400 kor. évi özvegyi segélyük. Legyen áldott ez özvegyekért 
15 a nagy alapitó emléke! 

5. Angol és amerikai testvéreinkkel, a kik ez évben is 
megküldötték megbecsülhetelen segélyüket, az érintkezést leve- 
lezés útján az eddigi módon igyekeztem fentartani. Sajnos, 
hogy Oxfordba, a Manchester Collegebe, a hol a mult tanév- 
ben sem volt papjelöltünk, a jövő tanévre sem küldhetünk. A 
Channing House Schoollal azonban Londonban szerencsésebbek 
vagyunk ; mert oda, úgy hiszem, módunkban lesz egy, esetleg 
két leányt is küldeni. 

6. Két dolgot kivánok még a Mélt. és Főt. Egyh. Főtanács- 
nak tudomására hozni, a mikről a lapok útján is értesülve 
lehet ugyan mindenki, de kedves kötelességemnek tartom hiva- 
talosan is jelentést tenni azokról. Az egyik az, hogy a dunán- 
tuli ref. egyházkerület nagyérdemü püspöke Mélt. és Főt. Antal 
Gábor úr 40 éves tanári lelkészi müködése alkalmából Komá- 
romban jubiláris ünnepélyt rendezvén s arra egyházunkat is 
testvéries érzéssel meghiván, miután magam személyesen abban 
legnagyobb sajnálatomra részt nem vehettem, hogy ezen ünne- 
pélyen egyházunk képviseletlen semmi esetre se maradjon, Józan 
Miklós esperes és Urmössy Miklós egyh. tanácsos afiait kértem 
fel és biztam meg, hogy a jubiláris ünnepélyen egyházunkat 
képviseljék, a kik e megbizást készséggel elfogadták s a 
kitüzött napra Komáromban megjelenve, az ünnepélyben részt 
vettek és ott Józan Miklós esperes afia a nagyszámu üdvözlők 
sorában egyházunk nevében is élőszóval a legmelegebben üdvö- 
zölte a jubiláns nagyérdemü püspök urat, a mit a püspök úr a 
legnagyobb örömmel fogadott és megköszönt. 

A másik az, hogy genfi protestánsok Kálvin születésének 
400.-dik évfordulója alkalmából ugyancsak ez évben Genfben 
ünnepélyt rendezvén s arra egyházunkat szintén meghiván, 
hasonlóképpen gondoskodtam arról, hogy egyházunk azon is 
képviselve legyen, Urmössy Miklós afiát kérve fel erre, a ki e 
megbizást is szintén készséggel magára vállalta s az ünnepélyen 
megjelenvén, magával vitt üdvözlő iratunkat megfelelő beszéd 
kiséretében adta át az elnöknek, a ki azt a legnagyobb öröm- 
mel fogadta, megköszönve egyszersmind, hogy az ünnepélyen 
mi is képviseltettük egyházunkat. Az ünnepélyekről tett jelenté- 
sében Urmössy Miklós afia örömmel értesített az ő szives fogad- 
tatásáról, valamint arról, hogy mint tapasztalta, az unitárismus- 
ról mindazok, a kikkel Gentben megismerkedett és érintkezett, 
a legnagyobb elismeréssel és rokonszenvvel nyilatkoztak s álta- 
lában a gyüléseken elhangzott szónoklatok mind oly szabadelvü 
irányban voltak tartva s mind oly szabadelvü szellemre mutattak, 
a miből bátran következtethetünk a mi szabadelvü vallásos 
eszméinknek lassanként hova-tovább mind szélesebb körü tér- 
foglalására is. ; j ké 

7. Még csak mult évi főtanácsunk óta elhunyt egyházi 
tanácsos és belső ember afiai sirjára kivánom letenni a kegye- 

letes megemlékezés koszoruját. Sajnos, ezeknek száma most is 
jelentékeny s köztük többeknek elvesztése egy vagy más tekin- 
tetből kétszeresen is érzékeny veszteség egyházunkra nézve. Az 
elhalálozások időrendben igy következnek : Pálffy Mihály ügyvéd, 
köri jogtanácsos, Marosvásárhelyről ; Albert János nyug. lelkész 
afia Tordáról, a kit Tordán valláskülönbség nélkül ,a mi papunk" 
elnevezésével tiszteltek meg és a kinek neve egyháztörténelmünk 
könyvének nem egy lapjára fényes betükkel van kitörülhetetlenül 
beirva; Veress György Brassóból, a kinek érdemei ottani leányegy- 
házközségünk megalapítása körül akkor sem fognak elévülni, sőt 
még inkább szemlélhetők lesznek, a mikor talán rövid időn 
belül anyaegyházközséggé sikerül kiemelnünk ; dr. Pálffy Gyula 
Tordáról, szakképzett jóhirnevü orvos, csaknem fiatalon, az 
élet derekán szünt meg hasznára lenni az emberiségnek és egy- 
házunknak; Gyulay László Kolozsvárt, az egyházközségnek. 
huzamos éveken át nagy buzgalmu gondnoka, E. K. Taná- 
csunknak is egyik legszorgalmasabb s minden egyházi közügyre 
áldozatra mindig kész tagja, a ki nevét alapitványokkal is 
megörökitette; Létay Gábor Lugosról, Koncz Imre Csigmóról, 
Rákosi István Abrudbányáról, mindhárman egyházunknak érde- 
mes tagjai; Sándor János nyug. tanár afia Székelykereszturról, 
ki mint ottani gymnásiumunknak évek hosszu során át nagy 
buzgalmu és tevékeny igazgatója is és történetének lelkiisme- 
retes megirója alig két évig élvezett nyugalmaztatását az örök 
nyugalommal váltotta fel; Kiss Tamás nyug. kátortanitó Var- 
gyasról, szintén alig, hogy ez állásában 41 évig kifejtett köz- 
hasznu munkássága után nyugalomba lépett, más hazába 
költözött; Székely Márton Kolozsvárt, a kit kevesen ismerhettek 
már jelen főtanácsunk tagjai közül, mert koránál fogva régen 
nem vett részt gyüléseinkben, a melyeknek egykor szintén 
szorgalmas látogatója volt, de e mellett szabadságharezunkban 
történelmi nevet hagyott hátra maga után. Végül küldjünk egy 
sóhajt tul az Oceánon elhunyt Frettwel János, tiszteletbeli egy- 
házi tanácsos, nemes barátunk sirjára is, a ki Amerikában 
szintugy mint Angliában egyházunknak mondhatni képviselője 
volt s érdekünkben sok oly hasznos szolgálatot teljesitett, a 
melyekkel nevének örök emléket biztositott egyházunk történeté- 
nek évkönyveiben. Nyugodjanak mindnyájan csendesen! 
, Egyházunk más ügyeiről az E. K. Tanács jelentéséből 
fog értesülni a Mélt. és Főt. Egyházi Főtanács. 

Tisztelettel kérem, hogy ezen évi jelentésemet méltóztassék 
tudomásul venni és elfogadni. 


Kolozsvár, 1909. augusztus 24-én. 


Ferencz József, 


unitárius püspök. 

III. Az Egyh. Képv. Tanács jelentése. 


Méltóságos és Főtisztelendő B. Főtanács! 


Az elmult évben tartott E. Főtanács után, B. K. Taná- 
csunknak 10 havi munkálkodásáról tisztelettel tesszük meg 
jelentésünket a következőkben : . 

Az iktatóra érkezett ügydarabok száma 983. Az E. K. 
Tanács tartott 11 ülést, 522 jkv. pont alatt hozva meg határo- 
zatait. Az elmult évben tartott E. Főtanács határozatait végre- 
hajtottuk. Ugy az E. K. Tanácsi ülések határozatai meghozásá- 
nál, mint az elnökileg elintézett ügyeknél egyházunk szellemi 
és anyagi érdekeinek előbbvitelére törekedtünk. És ha vannak 
is még kivánni valóink, panaszra, általánosságban nincs okunk. 
A bár lassu, de folytonos előhaladás úgy a szellemi, mint 
anyagi téren tapasztalható. A vagyoni helyzet javuló, alapjaink 
általában gyarapodtak. Egyedül a Demjén Farkas-féle kegyes 
alapitvány az, mely a Lőrinczy Géza jelenben tordai állami 
főgimnáziumi tanárnak tanulmányai folytathatására és befejezé- 
sére adott kölcsönsegély visszafizetésnek megtagadása miatt, 
korábban szenvedett nagymérvü veszteségét nem birja kiujulni 
és úgy a veszteség, mint az előfordult eset fájó érzetet tart fenn. 
Az év elején megjelöltük azokat a kolozsvári pénzintézeteket 
és a betéti összegek nagyságát, melyeknél egyházunk pénztőkéi 
elhelyezhetők. A felszámolás alatt álló ., Kolozsvári Íparosok 
Hitelszövetkezeté"-nek ügyei is a lebonyolitás befejezéséhez 
közelednek s remélhető, hogy a bukott pénzintézeteknél előfor- 
dulni szokott nagyobbmérvü veszteségeket elkerülhetjük. Az 
egyház pénztárában őrzött értékeknek betörés elleni biztosítását 
meghatároztuk. 

Az egyházköri évi rendes közgyűlések és esperesi évi 
vizsgálatok mindenütt a kellő buzgóság és érdeklődés mellett 
tartattak meg. A vallás-erkölecsi élet általánosságban kielégitő. 
Sajnos, hogy az ugynevezett vadházasságok, bár számuk apadt 
és sok helyen a korábbiak törvényesültek, még mindig for- 
dulnak elő. 

A vagyonkezelésben az egyházközségeknél, eltekintve egyes 
kivételektől, elég gondosság és takarékosság tapasztalható. Az 
áldozatkészség jeleit is szépen igazolja az, hogy az 1908. évi 
vizsgálat adatai szerint az összes egyházkörökben az évi kegyes 
adományok és közmunkák értéke: 32404 korona 84 fillért 
teszen ki. Az egyházkörök ügyeinek intézésében is általános- 
ságban kellő buzgóság és pontosság tapasztalható. Az E. Kh. 
Tanács minden irányban és esetben megtette a maga intézkedését. 

Az egyházközségek pénz- és gabona vagyonáról az 1908. 
évi számadások adatai alapján a következő kimutatást adjuk: 

I. Püspöki vizsgálat alatt álló egyházközségekben összes 
vagyon az 1908. év végén: 210.720 kor. 97 fill. II. A kolozs- 
dobokai egyházkörben: 9660 kor. 88 fill. III. Az aranyostordai 
egyházkörben : 193.540 kor. 483 fill. ÍV. A küküllői egyházkörben 
59.507 kor. 58 fill. V. A marosi egyházkörben : 132.620 kor. 50 
fill. VI. A sz.-kereszturi egyházkörben: 169.214 kor. 12 fill. 
VII. Az udvarhelyi egyházkörben : 93.754 kor. 88 fill. VIII. A 
felsőfejéri egyházkörben : 25.026 kor. 57 fill. IX. A háromszéki 
egyházkörben: 334.391 kor. 15 fill. X. A Duna—Tiszamenti 
egyházkörben : 17.598 kor. 20 fill. 

Az 1908. év végéni állapotnak megfelelőleg összeállittattak 
az egyházközségek mindennemü ingó és ingatlan vagyonáról a 
leltárak. Azok értékét egyházkörönként a következőkben ter- 
jesztjük be: 

I. A püspöki vizsgálat alatt álló egyházközségekben: 1 
millió 836.890 kor, 29 fill. II. A kolozsdobokai egyházkörben : 
267.978 kor. 47 fill. III. Az aranyos-tordai egyházkörben : 1,360.1783 
kor. 23 fill. IV. A küküllői egyházkörben : 619.255 kor. 19 fill. V. 
A marosi egyházkörben : 132.620 kor. 50 fill. VI. A kereszturi 
egyházkörben : 2,005.315 kor 8l fill. VII. Az udvarhelyi egyház- 
körben : 1,482.783 kor. 78 fill. VIII. Felsőfejéri egyházkörben 
334.269 kor. 58 fill. IX. A háromszéki egyházkörben : 1,316.809 
kor. 76 fill. X. A Duna-Tiszamenti egyházkörben: 176.065 kor. 
66 fillér. 

Lelkészeink kongruájában I.-ső félévre : 57.005 kor. 18 fill. 
II.-ik félévre: 60.191 kor. 19 fill., együtt — 117.196 kor: 37All. 
segédlelkészi átalány czimen: 2000 kor. 

Az elemi népiskolai tanitóink fizetés és korpótlékának fede- 
zésére engedélyezett államsegély felülhaladja a 30.000 koronát. 

. Hálásan ismerjük el, hogy a magas kormány, a jog és 
viszonosság elvének szem előtt tartásával, egyházunkat is a 


megfelelő támogatásban óhajtja részesiteni. — Az 1908. évi 
főtanácsi bizottság tagjai a nyomdaalap gyarapitására 189 kor. 
08 fillért adományoztak. — Az 1888. évben főgimnáziumunkban 


végzett osztálytársak 20 éves találkozójuk alkalmából, koráb- 
ban tett alapitványukat, 190 koronával gyarapitották. — Benkő 
Mihály egyh. tanáncsos afia egy egész konviktusi kedvezmény 
fedezésére igért tőke alapitványát befizette. — Péterfi Zsigmond 
nyug. vasuti igazgató korábban tett alapitványát, a főtisztelendő 
püspök úr névnapja alkalmából ez évben is 50 koronával gyara- 
pitotta. — Tanács József kolozsvári gyógyszerész felfedezvén 
hogy Horváth Pál nevü rokona 1848-ban a kolozsvári főiskolák 
beteg tanulóinak gyógyitási költségei fedezésére alapitványt 
tett, magára nézve nemeslelküen kötelezőnek ismerte el és a 
kolozsvári főgimnáziumot illető 466 kor. 66 fill. megfizetését 
elvállalta. — Néhai dr. Rajner Gyula budapesti lakos, egy- 
házunknak is végrendeletileg 1000 koronát hagyományozott, 

mely összeget özvegye be is fizette. E. K. Tanácsunk, mint 
tüzetes czél megjelölése nélkül tett alapitványt, 10"/,-ában beutalta 
szabályzataink értelmében a kebli tanári nyugdijalap gyarapi- 
tására, 90"/o-át pedig a közalapba, hogy annak főkönyvén a 
kegyelet jeléül dr. Rajner Gyula hagyománya ezimén kezel- 
tessék. — Br, Petrichevich Horváth Kálmán áldozatkész egy- 
házi főgondnokunk őméltósága ez évben is, s ezzel 30.-ikszor, 
főgimnáziumunkban a jól tanulók jutalmazására 300 koronát 
ajándékozott. —  Megemlitjük a Lőrinczy Dénes nyug. vezér- 
őrnagy, a Régi osztálytársak, Csegezy Mihályné szül. Albert 
ilka és testvére Albert Iván által édes atyjuk, néhai Albert 
János emlékére tett kegyes alapítványokat, melyekről a tárgy- 
sorozat rendén külön előterjeztést is teszünk. 

A felsorolt nagybecsü alapitványok, adományok, illetve 
befizetéseért, E. K. Tanácsunk hálás köszönetét fejezte ki. 

Fájó érzettel említjük fel Gyulay László, Sándor János 
egyh. tanácsos, és B. K. Tanácsi tagok elhunytát. Méltán tehet- 
jük ide Albert János egyh. tanácsos, nyug. lelkész afia nevét 
is. Egyházunk iránt odaadó szeretettel viseltető, puritán jellemü 
férfiak voltak. Elhunytuk alkalmából az E. K. Tanács kifejezte 
a maga mély részvétérzetét. 

Nyugodjanak békében. Emlékük áldott lesz egyházunkban 
mindenkor. 

Tanáraink jelen évi értekezlete április hó 5-én tartatott 
meg szép sikerrel Székelykereszturon. A papnevelő-intézet és 
középiskoláink 1909/10. tanévi tantárgyfelosztását jóváhagytuk. 
— Dr. György Jánost az 1909/10. tanévben is alkalmaztuk pap- 
nevelőintézetünkhöz óraadó tanárnak. — A M. Farkas Sándor 
jutalomdij (100 kor.) 1909/10. tanévre Bartók Géza polgárdii 
lelkésznek adatott ki. —  Papjelölteknek fölvétettek: Győrfi 
István, Kelemen István és Szathmáry Miklós szakvizsgálatot 
kiállott papnövendékek. — A Berde Mózsa tanári jutalomdij 1000 
kor. 1908/9. tanévre dr. Gál Kelemen főgimn. r. tanárnak itéltetett 
oda. — Kolleg. konviktusi kedvezmények élvezetébe 1909/10. 
tanévre felvétetett 76 tanuló. Es pedig : t/4-re 26 ; "/,-re 9 ; ?/.-re 
39 ; 1/,-re 2 tanuló. A konviktusi kedvezmények összes értéke : 
10.650 kor. — A kolleg. konviktusi bérlő diját a tanulók élel- 
mezéseért naponként és fejenként csaknem 80 fillérben kellett 
megállapitani 1909/10. tanévre, a drágasági viszonyok miatt, úgy 
azonban, hogy a tanulók az eddiginél magasabb dijat nem kell 
fizessenek. — Az 1909/10. tanévre internatusi felügyelőknek 
alkalmaztattak : dr. Borbély István és Sándor János tanárjelöltek. 
— Iskolai orvosnak 1909 szept. 1-től számitandó 3 évre ismét 
dr. Tompa János orvos alkalmaztatott, a kinek tapasztalt lelki- 
ismeretes, buzgó müködése biztosíték az iránt, hogy tanulóink 
egészségügye jó kezekre van bizva. — A kollegiumi elemi fiu- 
iskolában a tandij és iskolai dij fizetés 1909/10. tanévtől kezdve 

eltöröltetett. Nagyfontosságunak tartjuk kollegiumunkban, 1909 
szept. 1-től kezdődőleg, a kézimunkával foglalkozásnak is behoza- 
talát. — Örömmel említjük fel, hogy a dr. Boros György theol. 
tanár afia által kollegiumunkban kezdeményezett vasárnapi iskola, 
jelen évben sikeres működésének 30-ik évét ünnepelte meg. Ez 
ünnnepség alkalmából az E. K. Tanács irásban is kifejezte 
méltányló elismerését és köszönetét dr. Boros Györgynek. 

A főgimn. államsegélyezésére vonatkozó szerződés revi- 
ziója folyamatban van. Remélhetőleg egyházunk érdekében ered- 
ményes befejezést fog nyerni. — A dr. Nagy Károly emlék-alap 
életbelépvén, kamatainak (80 kor.) élvezetébe 1909/10. tanévre 
Incze János orvosnövedéket vettük fel. — Iszlai Márton főgimn. 
énektanitót, betegség okán 1909/10. tanévre szabadságoltuk és 
az ének tanitásával, ideiglenesen, Régeni Aron bizatott meg. — 
A székelykereszturi gimnuziumhoz megválasztott új felügyelő 
gondnok, dr. Kozma Endre állásába jelen évi április 4-én ünne- 
pélyesen beiktattatott, az ünnepélyen E. K. Tanácsunk is 
képviseltetvén magát. A székelykereszturi gimn. igazgató tisz 
teletdiját, tekintettel sok munkájára, az Egyh. Főtanács utólagos 
jóváhagyása reményében az eddigi 320 kor. helyett 80 kor. emel- 
kedéssel évi 400 koronában állapítottuk meg. — A gimn. segitő 
egyesület, valamint az ifjusági olvasókör alapszabályait jóvá- 
hagytuk. — Internátusi felügyelőnek 1909/10. tanévre is Benczédi 
Pál papjelölt neveztetett ki. — Evötödös újabb korpótlék utal- 
tatott ki Nagy Gyula kolozsvári, Pap Mózes kereszturi gimn. 
tanároknak és Nagy József elemi tanitónak. — Varga Dénes 
megszünt tordai gimnáziumunknál működött s jelenben tordai 
állami gimn. tanár afiának az országos tanári nyugdij-alapnál 
kirótt terhei könnyitésére, méltányosságból, visszautaltuk a kebli 
tanári nyugdíjalapunkba általa korábban befizetett s együtt 320 
koronát tevő illetékeket kamat nélkül. 

Orömmel jelentjük be, hogy a nagyméltóságu vallás- és 
közoktatásügyi miniszter ur, Alsófehérmegye közigazgatási bizott- 
ságának is támogatása folytán, méltányolva indokainkat, előzetes 
beleegyezését adta az alamóri , László" tanyán egy unitárius 
felekezeti tanyai iskola felállítása iránt és kilátásba helyezte a 
tanító tanitói fizetésének kiegészitésére 1909 szept. 1-től kezdő- 
dőleg évi 900 korona államsegély engedélyezését. A szükséges 
intézkedéseket megtettük s tanítónak a főtisztelendő püspök úr 
kinevezte Kádár Balázs eddig Hetesen szolgált tanitót. 

Iskolája államosítására az előleges lépéseket megtenni, 
engedélyt adtunk a székelykáli, nyárádgálfalvi és buzaházi egy- 
házközségeknek. — Örömmel vettük tudomásul, hogy Kisgyörgy 
Vamás  bölöni iskolai tanítónak, a népnevelés terén szerzett 
érdemei elismeréséül, a vallás- és közokt. miniszter úr évi 200 
kor. személyi pótlékot engedélyezett. 

Kuncz Elek kolozsvári tankerületi kir. főigazgató, mint 

kormányképviselő 1908/9. tanévben is megtette hivatalos látoga- 
tásait középiskoláinkban. A kolozsvári főgimnáziumot illetőleg 
minden tekintetben legteljesebb megelégedését nyilvánította. 
Székelykereszturi gimnáziumunknál is elismerte a haladást egye- 
bekben, azonban az elhelyezést, helyiségeket jelenben is kifogá- 
solta. E. K. Tanácsunk a felterjesztett látogatási jegyzőkönyveket 
tudomásul vette, kifejezve, hogy ha vannak is székelykereszturi 
gimnáziumunknál a tanulók elhelyezését illetőleg némi hiányok, 
azok a gimnáziumnak már a közel jövőben új épületek ellá- 
tásával megszünnek. 

Dávid Ferencz első püspökünk születése 400.-dik évfordu- 
lójának megünneplése tárgyában szükséges további intézkedése- 
ket megtettük. Nevezetesen : az ünnepség rendezése tekintetében 
egy állandó rendező bizottságot küldöttünk ki. Az egyház története 
megirására pályázatot hirdettünk ki. A fényképek felvételére 
eléggé kedvező szerződést kötöttünk egy kolozsvári fényképész- 
szel. Czélunk a fényképekből három albumot állitani egybe: az 
K. K. Tanács, angol és amerikai hítrokonaink részére. A dévai 
vár emléktáblával ellátására szintén intézkedtünk. 

. A főtisztelendő püspök urnak számadásos évi jelentéseit a 
kezelése alatt álló Dávid Ferencz és Ezeréves emlékalapokról, 
köszönetünk kifejezése mellett vettük tudomásul. 

Jogtanácsos afia jelentéseit, a peres ügyek állásáról rende- 
sen megtette s azok folytán szükséges intézkedéseket megtettük. 

A pusztaszentmiklósi birtokon a , Derzsi János tanya" 
elnevezést, kegyelet jeléül is, jóváhagytuk. — Urmössy Jenő 
egyh. tanácsos afia felkérésünkre a gazdasági bizottsági tagság- 
ról való lemondását visszavonta. Gyöngyössy Béla afia lemondá- 
sát fentartva, hogy az ügyek fennakadást ne szenvedjenek, az 
E. K. Főtanács utólagos jováhagyása reményében, a jelen 
Főtanácsig ideiglenesen Albert Dénes egyh. tanácsos afiát kértük 
fel gazd. biz. tagnak. — A Gyulay László afia halálával meg- 
üresedett pénzügyi bizottsági tagságra, valamint a belső emberi 
nyudijbizottság elnökségére Gyöngyössy Béla egyh. tanácsos 
afiát kértük fel. 

Néhai debreczeni Szabó József kegyes alapitónk egy ifju- 
kori arezképe feltaláltatván, megfestése az E. K. Tanács terme 
számára meghatároztatott. —- Ifj. Demeter János boldogemlékü 
jóltevőnk korhadásnak indult sirköve helyett, Székelymuzsnán 
sirja fölé diszes siremlék állíttatott jelen évben s a felállítás 
költségeibe 950 koronát a Demeter János alap terhére kiutaltuk. 
—. "Toroczkón a Koncz János alap terhére fentartott papi árva 
üresedésben levő neveltési helyére jelentkező nem kerülvén az 
alap kamatai ideiglenesen a konviktusi kedvezményeknek hasz- 
náltattak fel. A papi árva neveltetésére vonatkozó szabályzat 
revideálása, úgy látszik, szükségessé vált. 

A vallás- és közokt. miniszter úr által, a lelkészi kongrua 

rendezése tekintetéből kért kimutatásokat felterjesztettük. — 
Feliratilag kértük a miniszter úr őnagyméltóságát a segédlel- 
készi átalány felemelésére s módot nyujtani arra, hogy egyhá- 
zunkban legalább 10—12 segédlelkészi állást szervezhessünk. 
Feliratainkra, sajnos, ezideig még nem kaptunk választ. 

Minthogy egyházközségeinkből jóváhagyásra beérkező vál- 
lalkozási szerződések kiállítása többnyire hiányos, jogtanácsos 
afia által egy szerződési mintát készittettünk és kiküldöttük 
az egyházköröknek, hogy oly egyházközségekben, a hol nem 
körjegyő, vagy ahoz értő jogász egyének állitják ki a szerződést, 
mintául használják. 

A székelykereszturi egyházközségnek  templomépitésére 
gyüjteni engedélyt adtunk. 

A belsőemberi nyugdijalapnál, elhalálozás okán, beszün- 
tettük nyudiját: Albert János, Dézsi Mihály és özv. Gábos Mihály- 
nénak. Ozvegyi nyugdij, illetve nevelési járulékot utaltunk ki: 
özv. Kiss Sámuelné, özv. Fekete Domokosné lelkésznéknek és 
néhai Urmösi Sándor lelkész hátrahagyott árváinak. A nyugdij- 
intézet tagjai közé fölvettük: (Gálfi Mihály, Bodoczi Sándor, 
Kisgyörgy Imre és Bartók (Géza lelkészeket. 

Erdővagyon felügyelet tekintetéből fa eladásra engedélyt 
adtunk a toroczkói és toroezkószentgyörgyi egyházközségeknek. 
— KEpitkezés és javitásokra engedélyt adtunk: Bordoson tem- 
plomra, Recsenyéden papi házra, Ravában tanitónői lakházra, 
Kadácsban csűrre, Szentháromságon tanitói lakóházra, Mészkőn 
papi lakóházra, Adámoson templom javitásra, Homoród-Almáson 
templom és torony ujitásra, Nyárádgálfalván és Homoródszent- 
pálon nyári konyhára, Székely-Szentmihályon erdei pásztorház 
és istálló építésre, Dicsőszentmártonban templomkerités épitésére. 
— Orökvásári és haszonbéri szerződések jóváhagyattak : a veres- 
pataki, homoródszentlászlói, ravai, magyarsárosi, gyepesi, maros- 
szentbenedeki, sepsiszentkirályi, csegezi egyházközségnek. 

Tan-, gazdasági és más ügyekben is külön előterjesztést 
teszünk a méltóságos és főtisztelendő KH. Főtanácsnak. 

KEvi jelentésünket, röviden egybefoglalva, ezekben voltunk 
szerencsések megtenni. Tisztelettel kérjük jelentésünknek jová- 
hagyó tudomásul vételét. ; 

. . A magyarországi Unitárius Egyház Képviselő Tanácsának, 
Kolozsvárt, 1909. évi augusztus hó 13-án tartott üléséből. 


Ferencz József, Végh Mihály, 


unitárius püspök, titkár. 
IV. Elintézett ügyek. 
A székelykereszturi gymn. épitése ügyében beterjesztett 


jelentés, mely szerint az építésre 240000 kor. államsegély kilá- 
tásba helyeztetett s az arra vonatkozó tárgyalások még folya- 

matban vannak, tudomásul vétetvén, megbizatott az B. K. Tanács 
az építés ügyében szükséges minden további intézkedés meg- 
tételével. 

A megszünt tordai gymn.-hoz tartozott vagyont illetőleg 
határoztatott, hogy 1910. évi jan. 1-től a központban kezeltesse- 
nek ,tordai gymnasiumból származott vagyon" czim alatt külön 
főkönyvön. Az alapok 1909. évi kamatjövedelméből 1909/10. tan- 
évben a tordai állami főgymnasiumba tanuló unitárius növendékek 
segélyezésére: 6381 kor. 58 fill., az aranyostordai egyházkörből 
származó és kolozsvári főgymnasiumunkban elhelyezkedő sze- 
génysorsu tanulók konviktusi és iskolai dijai fedezésére: 8287 
kor. 63 fill. fordittatik. Az alapoknak 1909/10. tanéven tul vég- 
leges felhasználását illetőleg a jövő évi BR. Főtanács határoz. 

Hadházy Sándor egyházi pénztárnok ezen állásában 1910. 
évi januárius 1-től véglegesittetett s javadalmazása, a szolgálati 
idő-arány számitásával, az egyházi titkáréval egyenlően álla- 
pittatott meg. 

A dr. Bedő Albert egyházi tanácsos által egyházi beszéd 
irására kitüzött 100 kor. pályadíjat, most már harmadszor Kele- 
men Arpád lelkész nyerte el. 

A főtisztelendő püspök urnak a Dávid Ferencz-emlék alap 
és az Ezredévnek emlékalapja ügyében beterjesztett jelentése, 
illetve inditványai, méltányló elismerés és hálás köszönet kifeje- 
zésével fogadtattak el. A Dávid Ferencz alapitvány kamatainak 
1/.--öd része irodalmi cezélra fordittatik, ?/5-öd rész tőkésittetik. 
Ez alapból a christianiai unitárius templomra 1000 kor. segély 
utaltatott ki. Az Ezredévi alap kamatai !/.-öd része 2 évenként 
egy lelkészjelöltnek tanulmányúti segélyül adatnak, ?/.-öd rész 
tőkésittetik. 

Nagyjelentőségü módosítás az egyházszervezeti törvény 
201. és 224. §-ainak és a belső emberi nyugdijszabályzat 30 
§-ának módositása. Hi módosítások szerint az egyházi tanácsosok 
száma 220, kik közül 44 egyházi és 176 világi tag; az E. K. 
Tanács hivatalból tagjai közé bevétetett: a székelykereszturi 
gymn. hivatalában idősebb felügyelő gondnoka, igazgatója és 
az egyházi közügyigazgató; a nyugdijas özvegynek, ki férjhez 
megy, férjnél létele időtartama alatt nyugdijigénye szünetel és 
az ujabb házasságkötés megszünte után is csak annyiban éled 
fel, a mennyiben az ujabb házasságkötésből már nyugdijigényt 
nem szerzett. gi 3 

Papnevelő intézetünk ujjászerveztetett. Az ujjászervezés 
folytán 4 rendes tanári szék lesz, melyeket Péterfi Dénes, Dr. 
Boros György, Csifó Salamon és Gálfi Lőrincz tanárok fognak 
betölteni. f 

Rendkivüli érdeklődést keltő ügy volt az egyház gazda- 
ságai kezelésének kérdése, melyben az eddigi házi kezelési rend- 
szerrel szakítás és a bérleti rendszerre áttérés határoztatott. 

A gazdaságok 1908. évi számadásának elfogadása feletti 
határozat felfüggesztetett. E tekintetben javaslattételre egy 
bizottság küldetett ki: Lőrinezy Dénes tábornok, László Domo- 
kos, Dr. Elekes Dénes, Iszlai Gábor, Gál Lajos főtanácsi tagok 
személyében. 

A közpénztári 1908. évi különböző zámadások helyben- 
hagyattak, úgyszintén az 1910. évi költségvetések is, azzal, 
hogy a belső emberi nyugdijmaximum 1400 koronában állapit- 
tatott meg. 

Az egyházi javaknak tűzkár elleni tömeges biztosítás § e 
tekintetben az Első Magyar Általános Biztosító Társasággal 
szerződést kötni határoztatott. 

A magas kormány intézkedése, mely szerint Egyházunk- 
nak az 1848. évi XX. t.-ez. 3 §-a alapján jelen évre 120,000 
kor. államsegélyt utalt ki, méltó örömöt keltett, habár ez ösz- 
szeg csak részben elégítheti ki azon jogos igényeket, melyeket 
az egyház a kormányhoz 1903. évben felterjesztett kérelmében 
kifejtett. A 120000 kor. felhasználását illetőleg határoztatott, 
hogy : egyházi adózás rendezésére, illetőleg az adózási tulterhelt- 
ség megszüntetésére 50769 kor., egyházi közigazgatás költsé- 
geire : 492831 kor., a lelkészi nyugdij alap segélyére 20,000 kor. 
fordittassék. 

A különböző tanügyi jelentések tudomásul vétettek. Az 
egyes segélyalapokból és pedig az egyházi évi államsegélyből 
100,000 kor. a br. Baldácsy-alapból: 10000 kor., Berde Mózes- 
alapból: 2000 kor., Kovács Dénes és neje alapból: 1000 kor., 
ZsukiLászló alapból 210 kor. az E. K. Tanács javaslata értel- 
mében kiutaltatott. 

A Berde Mózes gyümölesészeti és méhészeti alapból juta- 
lom utaltatott: Dr. Pázsint Mihály, Bedő Gábor, Kelemen 
György, Kelemen Sándor, Péter Sándor lelkészeknek és Inezefi 
Aron, Balázs János, Miklós György, Péter Jószef, Máthé József, 
Kiss Dénes énekvezér tanitóknak. 

Í Az egyházkörökből felterjesztett inditványok közül az unitá- 

rius telepítvény, a korcsmák vasárnapi bezáratása, a belső 
özvegyek magasabb segélyezése iránti inditványok a szükséges 
további intézkedésre átadattak az I. K. Tanácsnak. 

. A választások eredménye szerint megválasztattak : vallás- 
tanárnak : Vári Albert székelyudvarhelyi lelkész, jogtanácsosnak 
Molnár Sándor. Számvevőknek Gyulay Árpád, Arkosi Lajos, 
egyházi közügyigazgatónak : Kelemen Albert esperes, pénztári 
CETTZTEA . Bárdi Lőrinez. E. ok Tanácsi tagoknak 6 évre 

910- ől Csifó Salamon, Péterfi Dénes, Albert Dénes, Pákei 
Lajos, Zsakó István, Csegezy Mihály, UÜrmössy Miklós, Vári 
Albert, Lőrinezy Dénes lelkész, Weress József. Egyházi taná- 
csosoknak egyházi részről: Péterfi Mihály, Lőfi Ödön, Bölöni 
Vilmos, Demeter Dénes, Nagy Béla, Adámossy Gábor, Antonya 


mas 

Mihály, Kisgyörgy Tamás, Győrfi István, József Dénes, Szabó 
Lajos; világi részről: Adám Dénes, Csongvay (Géza, Ürmösy 
Kálmán, Dr. Tóth György, Dr. Lukácsy József, Dr. Váradi 
Aurél, Tarcsafalvi Albert, Tanka Sándor, Sikó Lajos, Sikó 
Géza, Dr. Borbély Sámuel, Borbély Máté, Ürmösy Sándor, Pap 
László, Dr. Pálfi Ferenez, Járai Béla, Szatmári Gyula, Csipkés 
Arpád, Nagy Zsigmond, Szentkirályi Ferenez, Márkos András, 
Dr. Gombos János, Péterfi Albert, Mátéfi Domokos, Németh 
Albert, Dr. Kovács Sándor, Botár János, Borbély Sándor, Dr. 
Dándor Balázs, Pál Miklós, Dr. Bedő Árpád, Pál Ferencz, 
Dr. Balázs Ferencz. 

A br. Baldícsy prot. alapitványi bizottságba rendes tag- 
nak : főtiszt. Ferencz József és Dr. Bedő Albert, póttagnak : 
Gál Jenő. 

Ezen kivül megválasztattak : a jogügyi, pénzügyi, nevelés- 
ügyi, nyugdijügyi bizottságok és a II[-ad foku fegyelmi biró- 
ság tagjai. 

"e 


Felköszöntő a Berde-serleggel." 


Midőn e diszes serleget fölveszem, nézem s olvasom annak 
feliratát: , Berde Mózsa emlékének az unitárius egyház", a kegyelet, 
hála és kötelesség érzete támad föl keblemben s igy társaságunk 
minden tagjának keblében is; mert ez amaz egyik nagy jóltevőnk 
emlékét ujitja meg lelkünkben, a ki legnagyobb, fejedelmi alapitványt 
tett unitárius egyházunk javára, oly czélból, hogy ő, a ki életében 
a haza, egyház és iskola jóllétéért, felvirágzásáért lelkesen és siker- 
rel munkált, küzdött és áldozott, halála után is hathatósan mozdit- 
sa elé ezek szellemi életét, hogy áldozatkész példájával, az anyagi 
javak bőségével a késő utódok előtt is a nemes gondolkozásnak, a 
lelkes munkásságnak és az örök javak szerzésének legyen irányitója, 
utmutatója és segitője. 

Berde Mózsa nagy alapitónknak egész életén keresztül ama 
nemes és szent ezél lebegett szemei előtt, hogy kitartó munkássággal, 
takarékossággal és önmegtagadással szerzett vagyonát egyházunknak 
s főleg iskoláinknak hagyván, legyen az a valláserkölcsi élet, tanitás 
és nevelés, szóval a szellemi élet alapjává, táplálójává és emelőjévé. 


1 Mondatott a főtanácsi Berde-ebéden 1909 aug. 29-én. 

Igen, mert ő az anyagi javak, a földi birtok szerzését nem czélnak, 
hanem eszköznek tekintette, egy valódi ezél elérésére: a szellemi 
életre s annak minél tökéletesebbé tételére. Igy tette bölcs tapaszta- 
lata szerint földi javait, a holt anyagot egyházunk birtokába való 
juttatással a szellemi élet feltételévé, biztosítójává, mivel úgy volt 
meggyőződve, hogy unitárius egyházunknak, melynek élete biztos, 
fennállása a közjóra hasznos, a hasonló intézetek közt hivatott is az 
általa hagyozmányozott birtokokat egy magasabb lét, felsőbb ország 
kincseire fölváltania. 

Ő tudta és átérezte annak igazságát, hogy a kié a füld, azé 
az ország. Mondá és meg is valósitotta: A vagyon arra való, hogy 
birtokosa általa független lehessen és a fölöslegből jót tehessen. Jót 
tett egyházával, unitárius anyaszentegyházunkkal, hogy ez eszméit 
terjeszthesse s új meg újabb nemzedékeket nevelhessen, erős haza- 
fiságban, tiszta erkölecsben, józan vallásosságban és egyházi hüség- 
ben, hogy igy a szellemi élet gyarapodást vegyen még a földből 
is. Támadjon élet, mozgalmas, tevékeny élet, világosság, felsőbb 
szellemi élet országa a természetnek különben lomha, mozdithatlan 
és homályos alsó országából is. 

Erre akart módot és alkalmat adni végrendelkezésével. Azt 
akarta, hogy egyházunknak hagyományozott birtokai, anyagi javai, 
melyek a természetben az ásványvilághoz, az élet nélkül való alsóbb 
részhez tartoznak, a felsőbb szerves világ: a növény, állat és ember 
által megelevenüljenek, életre keljenek. Mert tudta, hogy a magasabb 
szerves életnek kell lenyulnia az ásványország alsó, holt világába, 
hogy annak részecskéit, elemeit átalakitva, megnemesitve felhozza az 
élők hatáskörébe. És ki tagadhatná, meglepő egységes törvény van 
a természeti és szellemi világban. Mindkét világban az élet, illetve 
felsőbb élet közbelépésére van szükség mindenkor, valahányszor kő, 
növény vagy ember átlép az alsóbb körből a felsőbb körbe. Igy 
hitünk szerint keresztényi életünk egy magasabb világból, Isten 
országából, Isten lelkéből veszi életét. Mert a mig a természeti 
emberek csak egy alsóbb körbe tartoznak, mindaddig, a mig csak 
esznek, alusznak, dolgoznak, gondolkoznak, élnek és meghalnak, 
addig a szellemi embereket Isten lehelletével érintvén,  illetvén, 
egy magasabb körbe emeli fel az ujjászületés által s azután ezek 
lesznek az irás szerint olyanokká, a kik az Isten országát meglátják, 

ls vajjon nem látjuk-e a természeti és szellemi világ emez 
egyező törvényét beteljesülve évről-évre halhatatlan emlékü alapitónk 


MAY AVE 

intézkedésében? Hagyományozott ingatlanai és egyéb javai ugyan 
magukban nem volnának egyebek élettelen, holt anyagnál; de ezek- 
ből életet vált ki a növény: egy nemesitett gyümölcsfa s szép és 
hasznos életet él. A növényből viszont egy felsőbb körben magasabb 
életet vesz föl az állat: a szorgalmas méh, a mely a természeti 
ember júllétének eszközévé válik; s végül a természeti embert a val- 
lásos és erkölcsi nevelés fölemeli a szellemi ember körébe, a kihez 
alányul a tökéletes élet, az Isten s az örökké valóság részeséve 
teszi. Ott a buni birtok, melynek holt anyagából, földjéből arany- 
kalász vesz föl életet s azon izmosodik és erősödik fel a természeti 
ember honszerető polgárrá, buzgó egyháztaggá és szellemi emberré, 
Isten országában, az örökéletre. 

Íly nemes volt akarata s örökéletre kiható czélja halhatatlan 
emlékü nagy alapiítónknak végintézkedésében. 

Egyházunkon és ennek mindenkori tagjain a sor e végintéz- 
kedést kötelességszerüleg hiven teljesíteni, megvalósítani, a miért 
mindnyájunknak mindinkább föl kell emelkednünk a természeti 
ember köréből, hogy ne csak együnk, igyunk, aludjunk, dolgozzunk, 
gondokozzunk, éljünk és meghaljunk ; hanem föl kell emelkednünk 
fölebb-fölebb a szellemi ember körébe s onnan a végtelen töké- 
letesség körébe Istenhez. Törekedjünk azért eképpen mindnyájan 
méltókká lenni az ő dicső emlékéhez. 

Berde Mózsa nagyszerü alapitónk áldott emlékét éltetem. 


KELEMEN ÁLBERT. 


GC owrdokatókt 


1908. julius 153. Tudjuk, szemléljük mindennap azon sok nyo- 
moruságot és emberi szerencsétlenséget, melylyel az életben lépten- 
nyomon találkozunk. Egész ártatlan, gyakran igen érdemes egyéneket 
látunk földig sujtva magunk előtt elvonulni: megnyomorodott, elcsi- 
gázott testü koldusok, vagy kinos, gyógyithatlan betegségben siny- 
lődők csoportja tünik fel reményvesztetten az élet sanyaru jármát 
huzva. Emitt megtört alaku, halványszinü fiatal anya vonszolja maga 
után két gyermekét, mig a harmadikat karján hordja: a nyomo- 
ruság élőképe. Meg-meg áll, körülnéz — a járókelőket vizsgálja 
bádgyadt, fürkésző szemekkel, hogy kitől kapna valamit. Amott a 
börtönben ártatlanul elitélt fogoly sinylődik. Mert az is megesik a 
körülmények összejátszása folytán. Ő tudja, hogy ártatlan — mondja 
— esküszik reá, de birái nem hallgatták meg. Elitélték, mert nem 
tudta ártatlanságát bizonyitani. És igy tovább mindenütt más cso- 
portulásai az emberi nyomoruságnak. Csak ha meggyujtjuk azon 
hatalmas rőzse szakaszt, melyet az élet eseményei nap-nap után 
összehordanak, annak felcsapó lángjánál láthatjuk meg mindazon 
nyomoruságokat, melyek között az emberek egy része él. 

5 mig az élet folyamának ezen most átkutatott pontján össze- 
szorul szivünk az emberi szenvedések láttára: a tulsó partról vig 
zene ütemjei hallszanak át. Ott örülnek az életnek. Nincs küzdés, 
bánat. Mit törődjenek a más bajával, midőn könnyen élhetnek, az 
örömök telt poharát bőven szürcsölgetik, habár arra semmi mun- 
kával sem szolgáltak reá. Lehetetlen, hogy ilyenkor ne jőjjen meg 
róla, és meggyőződéssé ne váljon az emberben azon tudat, hogy 
lenni kell a halál után még egy más életnek, a hol majd minden, 
a mi itten rosszul volt és van — kipótolódik. 

Hisz a jóságos, kegyelmes, igazságos Isten, igazságot kell, 
hogy szolgáltasson egyszer mindenkinek, melyet nem talál fel a 
földön. 


Sok minden eszünkbe jut; csak nem a jó tett, melyet élveztünk. 

A fiatalság olyan, mint a megvadult csikó, melyet futásában 
nem lehet feltartóztatni. Midőn már nagyon előre haladott a téves 
irányban — látva és érezve a sikertelenséget - tér meg oda, hon- 
nan ki kellett volna indulnia. S különös, akkor sem magát hibáz- 
tatja, hanem a körülményeket. 


BR. PerRicHEvicu-HoRvÁrH KALMÁN. 


IRODALMI ERTESITŐ. 


The bearings of the darwinian theory of evolution 
on moral and religious progress. By F. E. Weiss D. Se. F. L. S. 
Professor of Botany ín the University of Manchester. p. 63. London, 
Philip Green. 1909. — Darwin születésének századik évfordulója 
sok müvet hozott elő. Különösen hazájában adóztak munkássága és 
elmélete iránt elismeréssel. A fejléstan Darwin óta a tudományos 
gondolkozásban törvénynyé emelkedett s hatása az ismeret minden 
ágában tagadhatatlan. Méltán lehet annak az erkölcsre és vallásra 
való vonatkozásairól is beszélni. Ez hozta létre az előttünk levő 
munkát is, melyet irója az unitáriusok évi közgyűlésén olvasott fel. 
Darwin személyileg is összeköttetésben állott az unitárius egyházzal. 
A shrewsbury-i unitárius templom falába beillesztett emléktáblán e 
felirat olvasható: , Darwin Robert Károly, a , Fajok eredete" szerző- 
jének emlékére, ki életének korábbi szakában ez egyháznak rendes 
tagja, e templomnak rendes látogatója volt." Később kifejtett elmé- 
lete sem választotta el őt a vallástól, hanem csak arra szolgált, 
hogy azzal a természet csodái és Isten müvei teljesebb megértést 
nyerjenek. 

A mit a darwinismus, közelebb véve a dolgot, nyujt az erkölcs 
és vallás megmagyarázására, hogy az erkölcsi természet kezdete 
némely állatnak ösztönszerű jellemvonásaiban található, főleg amaz 
ösztönökben, melyek a faj fentartására irányulnak, a ,gregarious 
instinet"-ben, később az embernél a ,social instinect"-ben, mely a 
miveltség magasabb fokain erkölcsi eszményekkel jelentkezik; a 
vallásra nézve pedig, hogy a vallások is nem egyszerre állottak elő, 
hanem fokozatosan fejlődtek és hogy még azok a vallások is, 
melyek egyes nagy vallástanitók nevével társulnak, oly alapon 
épültek fel, mely folytonos növekedésnek és változásnak a terméke. 

A vallás az ugynevezett  ,animismussal" kezdődik és onnan jut 
számtalan fokozaton keresztül a kereszténységig. A darwinismusnak 
egyik legfontosabb hatása az összehasonlító vallástudomány, mely 
a vallási nézetek tisztázására és további haladásra vezet. 

A tudós szerző a darwinismusnak hivatott magyarázója s 
müvével és gondolkodásával hozzájárul . annak a megerősitéséhez, 
hogy a vallás és a tudomány egymással összeférhetnek. 

Három értekezés. Irta Perczelné- Kozma Flóra. 30 1. Buda- 
pest. Franklin-társulat. — ,A theismus eszméje a philosophia türté- 
nelmében" az első ez értekezések közül. A tanult irónő a theismus 
létjogosultságát a bölcselem történelméből mutatja meg és arra követ- 
keztet, hogy a társadalom javitását a theisticus magaslaton álló 
nyugodt socialismus útján kell keresni s nem az atheisticus socia- 
lismusban, melynek forradalmai többnyire vérontásra vezetnek. Sajná- 
lattal látja, hogy a keresztények vagy tulságosan orthodoxok, vagy 
, szabadgondolkodók", atheisták, s Spinoza és Mendelsohn Mózes 
népe is szintén többnyire vagy az orthodoxiába merül el, vagy a 
Marx-féle nézetnek hódol. — A második értekezés a ,Modern 
szabadgondolat és reformatioi haladás" ezimet viseli. ,A szabad- 
gondolat" a hazafias érzést is elavultnak tartja, a reformatioi gondolat 
ellenben nemcsak megismeri azt, hanem táplálja. — A harmiadik 
értekezés az , Andesek Krisztussát" mutatja bé, azt a szobrot, mely 
a Coördillerák legmagasabb csucsán áll, s melyet Chile és Argentina 
köztársaságok emeltek egymás ellen folytatott háboruk után a béke 
jeléül. Háborus hirek hatása alatt a béke érdekében irt találó czikk. 
Mind a három értekezést az a szabadelvü szellem lengi át, mely 
az irónőnek éltető eleme s munkásságának forrása tanulmánynyal 
folyton mélyitve és terjedtebbé téve. 

Sz : 952—1909. Mt 
Pályázat egyházi beszéd megirására. 


Közönséges vasárnapi ünnepre népszerü nyelven unitárius egyházi 
beszéd irandó a protestáns hitélet szabadelvü irányának szellemében s a nép 
vallásos hitének és erkölcsi érzésének a serkentésére. A. beszéd Pál apostol 
rómabeliekhez irt levele 8. r. 39. versében foglalt ez alapigékre irandó : , Sem 
magasság, sem mélység, sem semmi más teremtmény el nem szakaszthat min- 
ket az Istennek szerelmétől, mely van a mi Urunk Jézus Krisztusban." 

A beszéd terjedelme Cicero betükkel nyomtatva nyolczad alakban 
legfennebb 12—16 oldalra terjedhet. i 


j A pályadíj egyszáz kor., mely a bírálat kihirdetése után csak absolut 
becsü eredeti beszédnek adatik ki, 


ti 

A birálat eredményét az 1910. évi egyházi főtanácson hirdetik kisse 
birálatot pedig az E. K. Tanács által a kolozsvári unitárius Kollegiumban 
tanitó felszentelt tanárok és lelkészek köréből, az E. K. Tanács által válasz- 
tott biráló bizottság teljesiti. 

Pályázhat minden felszentelt unitárius pap, kivéve az előbb említett 
Kollegiumban tanitó tanárokat és papokat. 

A. pályamüvek idegen kézzel irandók le és jeligével látandók el, szerző 
neve pedig külön borítékba zárandó s az a boríték a pályamunka jeligéjével 
látandó el. 

A. pályamüvek 1910. évi május hó 1-ig posta utján az unitárius . püs- 
pöki hivatalhoz küldendők be, később beérkezett müvek pályázatra nem 
bocsáttatnak. 

A pályamü a nyertes szerző tulajdona marad, de a , Keresztény Mag- 
vető" ezimű unitárius folyóiratban kiadatik. 

Nyomtatásban már megjelent beszédek nem versenyezhetnek. 

A Magyarországi Unitárius Egyház Képviselő Tanácsának Kolozsvárt. 
1909. évi szeptember hó 24.-én tartott üléséből. 


Ferencz Józser Végh Mihály 


unitárius püspök. titkár. 


KÜLÖNFELEK. 


Hausrath Adolf, a jeles theologus iró 72 éves korában 
Heidelbergben aug. hónapban elhunyt. Egyike volt Németországon 
azoknak, kik a theologia és az átalános miveltség közti egység 
szószólói — a  Protestantenvereinnak Pfleidererrel együtt kiváló 
munkása,  Hase Károly irányának méltó folytatója. . Szépészeti 
érzék és a mellett lendületesség jellemzik iratait; nem a tudósok- 
nak, hanem a mivelt nagy közönségnek irt. Nevezetesebb művei, 
melyek mindenkor olvasóra találnak: , Neutestamentliche Zeitge- 
schichte", mely több kiadást ért; , Strauss" két kötetben; , Rothe" két 
kötetben ; , Luther". Ezeken kivül Taylor György álnév alatt irt 
egy pár történelmi regényt is, mint , Antinous", Klythia". 1906 
óta, mikor a tanári széktől megvált, ,Jésus und das neue Testament" 
czimű munkával foglalkozott, de ez befejezetlenül maradt. Hausrath 
fényes nevet hagy hátra a protestans irodalom történelmében. 


Wendte W. Károly, ,a szabadelvü vallásos gondolkozók 
nemzetközi tanácsának" Bostonban lakó titkára a nyáron több hetet 

töltött Európában az 1910-iki Berlinben tartandó congressus előké- 
szitése eczéljából. Nehány napi angliai tartózkodás után Párist láto- 
gatta meg, hol Roberty lelkészszel, az Oratoire templom szónokával, 
báró Schicklerrel, a franczia protestansok egyik vezető férfiával, 
Huttin abbéval, a modern katholicismus e bátor és tehetséges kép- 
viselőjével, Bonet-Maury prot. történelemíróval s több mással foly- 
tatott beszélgetést. Hollandián és Schweizon át Németországba vitte 
útja. Itt a Protestantenverein elnökével, dr. Sehrader Károlylyal és 
a rokon egyletek képviselőivel megállapította főbb pontokban a 
congressus programmját. Nagy és fontos kérdések kerülnek tár- 
gyalás alá a congressuson. Felolvasással vagy beszéddel részt vesz- 
nek a többek közt Harnack, Troeltseh, Bousset, Rade, Naumann, 
Baumgarten, Groenewegen, Erdmans, Bonet-Maury, Montet, Ragaz. 
Wendte a legjobb reménynyel néz a berlini congressus elé ; sőt az 
azután jövő, az 1913-iki congressusra nézve is megtette az előlépé- 
seket, a franczia liberalisok ohajával találkozva. 

Loyson Hyacinthe ezelőtt negyven évvel prédikált utószor 
a párisi Notre-Dame templomban. Szabadelvü beszédeket mondott 
s ezért az egyházi hatóság elhallgattatta, a mint elhallgattatta előtte 
Lacordaire-t és utánna Didon abbét. Hyacinthe jelenleg a genfi egyik 
róm. kath. egyházközségnek a papja s még ma is birtokában van 
szónoki erejének és angolországi barátainak kilátásba helyezte, hogy 
a jövő tavaszkor el fog látogatni Londonba és prédikál az angol 
közönség előtt. 

Abbot Ezra. Amerikai theologus. Harnack Adolf azt mon- 
dotta róla: , Abbot neve mindig helyet foglal el a bibliai tanulmányok 
történetében". 1819-ben született Maine államban. Görögül anyjától 
tanult, a ki annyira jártas volt e nyelvben, hogy az uj szövetséget 
jól tudta olvasni, 1856-ban segédkönyvtárnok lett a Harvard egye- 
temen s 1872-ben az uj szövetségi kriticismus tanára. Doctori ezimet 
a Harvard és Yale egyetemeken szerzett. Életét az ujszövetség szöveg- 
kritikájának szentelte. És ebben csaknem versenytárs nélkül állott 
Amerikában. Tanulmányozta az ujszüvetséget és a korai keresztény 
iratokat s a szöveg tisztán látása mellett bé tudott hatolni az iratok 
szellemébe. Legnagyobb munkája az ujszövetség Tischendorf-féle 
görög szövegének nyolczadik kiadásához irt Prologomena. Az ame- 
rikai unitáriusoknak e tudós theologusa 1884-ben halt el. 


Franklin Beniám, a XVIII.-ik százban élt amerikai nagy 
ember, hires államférfiú vallásáról Lord Brougham ezeket jegyezte 

fel: , A vallásos eszmék mindig foglalkoztatni látszottak szellemét. 
A vallásnak épp oly meleg védelmezője volt, mint a milyen barátja 
a szabadságnak. Az Isten hatalma, bölcsesége és jósága épp any- 
nyira gondolatában van, mint az emberiség jogai és boldogsága. 
A kegyes érzelmek nyilvánulnak mindenütt nála. E kitünő ember példája 
megtanithatja a csufolkodókataz emberszeretettisztelésére, másokat meg 
arra, hogy a vallás iránti tisztelet egészen összeillő a józan gyakorlati 
értelemmel. Franklin valóban kegyes érzelmű ember volt. Sa meny- 
nyire irataiból látszik, az unitarius iskolához tartozó keresztény, . —— 
Franklin 1774. ápr. 17.-én együtt imádkozott azokkal, kik Angliában 
az első unitárius templomot, az essex-streetit, megnyitották. S bár 
formalisan egy egyházhoz sem csatlakozott, de egész életén keresztűl 
legjobb barátságot tartott fenn Dr. Priestleyvel és Price-al, az angol 
unitarius mozgalom vezetőivel. Halála előtt nem sok idővel hitval- 
lását ezekben foglalta össze: , Hiszek egy Istenben, a világegyetem 
teremtőjében; hiszem, hogy az ő gondviselése kormányozza a 
világot ; hogy őt imádni kell; s hogy a legtetszőbb szolgálat, melyet 
néki nyujthatunk, ha jót teszünk az ő többi gyermekeivel; hiszem, 
hogy az ember lelke halhatatlan és a jelen életben való maga- 
viselete igazságosan fog a jövő életben megitéltetni. Ezeket tartom 
minden józan vallás lényeges pontjainak. A mi a Názárethi Jézust 
illeti, úgy gondolom, hogy az ő erkölcsi rendszere és vallása, úgy 
a mint ő hátrahagyta, a legjobb, melyet valaha látott a világ vagy 
látni fog; de úgy fogom fel, hogy azt rontó változtatások érték. 
Nekem az angolországi jelenlegi dissenterek legtöbbjével kétségem 
van az ő istensége iránt; habár ez oly kérdés, melyre nézve én 
nem dogmatizálok, mivel nem tanulmányoztam azt és szükségtelen- 
nek is vélem, hogy most azzal foglalkozzam, mikor nem sokára 
azt várhatom, hogy megismerhetem az igazságot kevesebb fárad- 
sággal" . 

Választás és kinevezés. Váry Albert székelyudvarhelyi lelkészt, 
folyóiratunknak, theologiai tanulmányairól ismert munkatársát az idei egy- 
házi főtanács a kolozsvári főgymnasiumhoz vallástanárnak választotta meg. 
— A. székelyudvarhelyi papságra a megejtett választás után a főtiszt. püspök 
ur Bölöni Vilmos sepsi-kőröspataki lelkészt nevezte ki, socialis tanulmá- 
nyokat iró munkatársunkat. — A kolozsvári egyházközségbe, Csifó Salamon 
lelkész-tanár a theologia ujraszervezetével teljesen átmenvén a tanárságra, 
hitoktató-lelkésznek választás után Ürmösi Károly hom.-jánosfalvi lelkész 
neveztetett ki, az ifjabb generatiónak egyik törékvő, munkás tagja. 


Értesitők. A kolozsvári unitárius kollégium értesítője az 1908 — 
1909-i iskolai évről. Szerkesztette dr. Gál Kelemen igazgató, a theologiai 
részt dr. Boros György dékán. Az értesítőt Pálfi Márton tanár tartalmas 
czikke nyitja meg, a melyben ,a latin nyelvnek az uj módszer szerint való 
tanítása" körül szerzett tapasztalatait mondja el. Ez a módszer a latint az 
élő nyelvek módjára, gyakorlati uton akarja tanittatni és megkedveltetni s 
a főgymnasiumban használt vezérkönyv egy kis római fiunak Sextusnak 
élettörténetén vezeti végig a tanulót. A könyvecske igen szerencsósen állandó 
érdeklődést tud tartani s játszva tanulták. Módszere szerencsés középút a 
régi száraz grammatizáló s a modern, de nem mindenben jó direkt mód- 
szer között, mert magát a nyelvet használja fel a tanitás eszközéül, de nem 

hirdeti, hogy alapos nyelvtani ismeret nélkül is lehet boldogulni s szabad 
kezet ad a tanárnak, hogy a tanitásba annyi életet vigyen be, a mennyit 


akar, tud s kibir. Pálfi elmondja érdekes tapasztalatait, példákat is ad elért, é 


szép eredményéről, de kiemeli a tanitás e módjának két nagy nehézségét : 


a tanulók különböző felfogó és értelmi képességének nagy különbségét s 


az összes tanulók folytonos, élénk részvétellel menő tanítása miatt a fegyel- 


mezés .bajosságát. Annyit bizonyosnak tart, hogy ,ezzel a módszerrel a 


latinnyelv nem lesz többé réme az iskolának s ugyanazt és ugyanakkora 
eredményt könnyebben, szebben, élvezetesebben, tanár és tanitvány Agaz 
gyönyörüségére lehet elérni. — Dr. Boros György ,Uj theologia és unitá- 
rizmus" czimen elmélkedik a pap feladatairól a haladó tudomány kivánatai 
mellett. Nagy igazságot mond ki az uj theologia abban, hogy ,a jövő pap- 
jával nem fognak megelégedni, ha csak theologiát s annak különböző CS0- 
portjait, a filozófiát s annak rendszereit ismeri, hanem megkövetelik tőle, 
hogy az embert s annak összes egyéni és egyetemes viszonylatait ismerje, 
értse és irányitani tudja." Erre kell törekedni az uj unitárizmusnak is. — 
Az iskolai év megnyitása a theologián 1908. szeptember 10.-én, a főgymna- 
siumban szeptember 6.-án történt. A theologián a négy éven volt 183 hall- 
gató. Papjelölt volt 14, kik közül évközben 8 foglalt el állást. Külföldön az 
idén — sajnos — senki sem tanult, mert az ösztöndijakra nem wolt jelent- 
kező. — A főgymnasiumban a vallástanári állás végleges szérvezése befe- 
jeződött s az 1898-ban kötött állami szerződés kedvező módositása folya- 
matban van. A tanárok lakáspénzének ügye rendezést nyert. Az 1888-ban 
végzettek 20 éves találkozójuk alkalmával régi alapitványukat 310 koronával 
gyarapitották. Gyarapodtak más alapok is. Fölvettek 325 nyilvános- és 16 
magántanulót. Ezekből vizsgázott 310 rendes és 15 magántanuló. (Ezekből 
unitárius 156.) Az érettségi vizsgálatok junius 25—30 napjain folytak le. 
Jelesen vizsgázott 5, jól 5, egyszerüen 21, javitóra utasitottak 9-et. Egy évre 
bukott 4. Az intézetben lakott 162 tanuló, közülök unitárius 125. Az ifjuság 
egy része az év folyamán nagyobb kirándulást tett Budapest, Fiume, Pola 
felé. (tr) — A székelykereszturi unitárius gyimnasium értesitője. Szer- 
kesztette Pap Mózes igazgató. Az értesítő elején az igazgató iskolai évet 
megnyitó beszéde áll, melyben a tanulóknak szivükre köti, hogy kiválóbb 
tanulótársaikra ne irigykedjenek, hanem hozzájuk hasonlók igyekezzenek 
lenni és a vallás, az igazi hit áldásairól szól. Szolga Ferencz a természet- 
rajzi oktatásról szóló értekezésében a szépérzék fejlesztésére irányitja a 
figyelmet. A természetrajzi oktatás bő anyagot nyujt a szép szemléltetésére. 
, Demeter János emlékezetében" Pap M. a gymnasium egy régi jóltevőjének 
áldoz hálás kegyelettel. Az intézetbe beiratott 204 tanuló, vizsgát tett 191 
tanuló. Közülök unitárius 103. Jelesen tanult 5, jól 32, elégségesen 93. (t.) 

Gyászhirek. Péterfi Lőrincz kir. járásbirósági irodatiszt aug. 
13-án életének 44-ik évében Háromszékmegyében Nagyajtán rövid 
szenvedés után megszünt élni. Az egyházi és községi közügyeknek 
egy lelkes munkása hunyt el benne. Halálát gyászolják szülei, 
id. Péterfi Sándor birtokos és neje, testvérei ifj. Péterfi Sándor 
birtokos és Péterfi Albert székelykereszturi járásbíró és számos 
rokon. — Pap Mózes székelykereszturi gymn. igazgatót és nejét 
fájdalmas veszteség érte szeretett kis fiok Pap András sept. 9-én 
történt halálában. - Vári Elekné Ferenczi Ilonka életének 27-ik, 
boldog házasságának 4-ik évében sept. 14-én, hosszas szenvedés 
után, Medeséren örökre elaludt. WFerenezi Áron medeséri lelkész 
leányát vesztette az elköltözöttben. 


